sagorsarker/bangla-wikipedia huggingface dataset:
আন্ড্রেয়াস বেখটোল্‌সহাইম

আন্ড্রেয়াস (অ্যান্ডি) ফন বেখটোল্‌সহাইম () একজন তড়িৎ প্রকৌশলী এবং সান মাইক্রোসিস্টেম্‌স এর সহ-প্রতিষ্ঠাতা এবং প্রধান হার্ডওয়্যার ডিজাইনার।
বেখটোল্‌সহাইম জার্মানির বায়ার্ন রাজ্যে জন্মগ্রহণ করেন। চার সন্তানের মধ্যে তিনি ছিলেন দ্বিতীয়। তিনি মাত্র ১৬ বছর বয়সে ইন্টেল ৮০০৮ প্রসেসরের জন্য কন্ট্রোলার তৈরি করেন। তিনি ১৯৭৬ সালে কার্নেগী মেলন ইউনিভার্সিটি থেকে কম্পিউটার প্রকৌশলে মাস্টার্স ডিগ্রি অর্জন করেন। এরপর তিনি স্ট্যানফোর্ড বিশ্ববিদ্যালয় এর তড়িৎ প্রকৌশলের ডক্টরেট প্রোগ্রামে ভর্তি হন।
স্ট্যানফোর্ডে তিনি একটি ওয়ার্কস্টেশন তৈরি করেন। ১৯৯৫ সালে তিনি সান মাইক্রোসিস্টেম্‌স ত্যাগ করেন। এরপর তিনি প্রতিষ্ঠা করেন গ্রানাইট সিস্টেমস। ১৯৯৬ সালে সিসকো সিস্টেমস গ্রানাইট সিস্টেমস্কে কিনে নেয়। ২০০৩ সালে তিনি সিসকো সিস্টেমস ত্যাগ করেন। ২০০৪ সালে তিনি আবার সান মাইক্রোসিস্টেম্‌স এ ফিরে আসেন এবং সিনিয়র ভাইস প্রেসিডেন্ট এবং প্রধান স্থপতি হন।
প্লাটিপাস

হংসচঞ্চু বা হাঁসঠুঁটো বা প্লাটিপাস (;বৈজ্ঞানিক নাম: "Ornithorhynchus anatinus" ) হল মনোট্রিমাটা বর্গের অন্তর্ভুক্ত ছোট্ট স্তন্যপায়ী প্রাণী, যা তাসমানিয়া এবং দক্ষিণ ও পূর্ব অস্ট্রেলিয়ায় এরা বসবাস করে। নদী ও নদীতীরবর্তী এলাকা এদের আবাসস্থল হিসেবে বিবেচিত। দু'টি স্তন্যপায়ী প্রাণী গোত্রের ( অন্যটি হলো একিদনা) একটি হিসেবে প্লাটিপাস ডিম পাড়ে। ১৯শ শতকে প্লাটিপাস সম্বন্ধে ইংরেজ জীববিজ্ঞানীরা প্রথম বিস্তারিত বিবরণ প্রকাশ করেন।
প্লাটিপাস দেখতে বীভারের ন্যায় একই রকম। এর দেহের রঙ বাদামী প্রকৃতির, লোমশ দেহ এবং প্রশস্ত ও সমান্তরাল লেজ রয়েছে। পায়ের আঙ্গুলের মাঝখানে চামড়া থাকার ফলে এটি ভাল সাঁতার কাটতে পারে। নাক বেশ বড় এবং রবারের ন্যায়। এ ধরনের নাকের বৈশিষ্ট্যের কারণে এটি হংসচঞ্চু নামে পরিচিত। হাঁসের চঞ্চু বা ঠোঁটের ন্যায় দেখতে। প্লাটিপাস বড় কিংবা ছোট উভয় ধরনের হতে পারে। বৃহৎ আকৃতির প্লাটিপাস তাসমানিয়া এবং ছোটটি কুইন্সল্যান্ডে দেখা যায়। প্রাপ্তবয়স্ক প্লাটিপাস থেকে
প্লাটিপাস দিনের বেলায় ঘুমায়। সাধারণতঃ রাতের বেলায় এরা চলাফেরা করে। সাঁতারে দক্ষতা থাকায় অধিকাংশ সময়ই এরা জলের মধ্যে অতিক্রমণ করে। পায়ের সাথে সংযুক্ত রয়েছে পায়ের পাতা। যখন এটি সাঁতার কাটে তখন সম্মুখের দু'টো পা নড়াচড়া করে। লেজ এবং পিছনের পায়ের সাহায্যে ডানে অথবা বামে ঘুরতে পারে কিন্তু দ্রুত চলাফেরায় সহায়তা করে না।
অন্য প্রাণী খেয়ে প্লাটিপাস নিজেদের জীবন বাঁচায়। কেঁচো, পোকামাকড়ের ডিম, স্বাদু জলের চিংড়ি, ইয়াবি প্লাটিপাসের প্রধান খাদ্য হিসেবে বিবেচিত।
চঞ্চুর সাহায্যে নদীর তলা খনন করে অথবা সাঁতারকালীন কোন প্রাণীকে ধরে খাদ্য সংগ্রহ করে। এর নাক অনেক বিশেষ অনুভূতিসম্পন্ন যা অন্য প্রাণীর তুলনায় বেশি। সাঁতারের সময় এরা চোখ বন্ধ রাখে। তখন তারা অন্যান্য ইন্দ্রিয় দিয়ে শ্রবণ, স্পর্শ কিংবা বিদ্যুতায়িত তরঙ্গ ব্যবহার করে।
ভূমিতে অবস্থানকালীন সময়ে প্লাটিপাস খরগোশের গর্তের ন্যায় ছোট, সোজা, ডিম্বাকৃতি গর্তে থাকে। গর্তগুলো থেকে এর মধ্যে হয়ে থাকে। পানিস্তরের অল্প উঁচুতে গর্তগুলো গাছের শিকড়ের আড়ালে তৈরী করে। শাবক প্রসবের পূর্বে অর্থাৎ গর্ভবতী অবস্থায় স্ত্রী প্লাটিপাস গর্তটিকে আরো প্রায় বড় করে। গর্তের বিভিন্ন ছিদ্র পথগুলো বন্ধ করে ডিম রাখার উপযোগী করে নলখাগড়া দিয়ে বাসা বাঁধে।
প্রায় দশ দিন পর ডিম ফুঁটে বাচ্চা বের হয়। বাচ্চাগুলোকে স্ত্রী প্লাটিপাস দেখাশোনা করে। নতুন শাবকের জন্যে মা দুগ্ধস্থান তৈরী করে। প্লাটিপাসের কোন স্তনবৃন্ত না থাকলেও চামড়া ফুঁড়ে স্বল্পপরিমাণে দুধ বের হয়। ছোট্ট শাবকগুলো মায়ের চামড়ায় সৃষ্ট স্থান থেকে দুগ্ধ পান করে। ছয় সপ্তাহের মধ্যে শাবকগুলোর লোম জন্মে এবং অল্প জায়গায় চলাফেরা করে। চার মাস অতিক্রান্ত হলে বাচ্চাগুলো মায়ের দুধ পান করা থেকে বিরত হয়।
রব গন্টলেট

রব গন্টলেট (১০ মে ১৯৮৭ – ৯ জানুয়ারি ২০০৯) একজন ইংরেজ অভিযাত্রিক এবং উৎসাহ প্রদানকারী বক্তা। ২০০৬ সালে তিনি সর্বকনিষ্ঠ ব্রিটিশ হিসেবে মাউন্ট এভারেস্ট জয়ের কৃতিত্ব অর্জন করেন।
২০০৩ সালে কোনরকম পর্বতারোহণের অভিজ্ঞতা ছাড়াই গন্টলেট এবং তার এক স্কুল সহপাঠীজেমস হুপার মাউন্ট এভারেস্টে উঠার সিদ্ধান্ত গ্রহণ করেন। এরপর স্কটল্যান্ড, ফ্রেঞ্চ আল্পসে, পাকিস্তানে এবং নেপালের আমা দাবলামে প্রিশিক্ষণ গ্রহণের পর, ২০০৬ এর ১৭ মে তারা এভারস্ট চূড়ায় সফলভাবে আরোহণ করেন। এর ফলে গন্টলেট সর্বকনিষ্ঠ ব্রিটিশ হিসেবে এভারেস্ট জয়ের গৌরব অর্জন করেন।
৮ এপ্রিল ২০০৭ থেকে ৯ অক্টোবর ২০০৮ পর্যন্ত গন্টলেট এবং হুপার পৃথিবীর উত্তর মেরু থেকে দক্ষিণ মেরু পর্যন্ত ১৮০ ডিগ্রী অভিযান করেন। এ অভিযানে তারা কেবল মনুষ্য ও প্রাকৃতিক শক্তি ব্যবহার করেন। এর উদ্দেশ্য ছিল জলবায়ু পরিবর্তনের জন্য সচেতনতা জাগ্রত করা। তারা প্রথমে নিউ ইয়র্কে যান, এরপরে বাইসাইকেলে করে পানামা সিটিতে যান। এরপর ইকুয়েডর থেকে চিলিতে যান। এই অভিযানে তারা ২২,০০০ মেইল অতিক্রম করেন। পরিশেষে তারা ১,৮০০ নটিক্যাল মেইল অত্রিক্রম করে অস্ট্রেলিয়া পৌছেন। 
এই অভিযান দ্য প্রিন্স ট্রাস্টের জন্য অর্থ সংগ্রহের ব্যাপারে সাহায্য ক্রএ। ২০০৮ এর নভেম্বরে গন্টলেট এবং হুপার ন্যাশনাল জিওগ্রাফিক সোসাইটির অ্যাডভেঞ্চারার অফ দ্য ইয়ার পুরস্কারে ভূষিত হন। ওয়াশিংটন ডি.সির ন্যাশনাল জিওগ্রাফিক সোসাইটির সদর দপ্তরে তারা এই পুরস্কার গ্রহণ করেন।
২০০৯ এর ১০ জানুয়ারি সকালে আল্পস পর্বতমালার চ্যামোনিক্স অঞ্চল থেকে রব গন্টলেট এবং তার সহযোগী জেমস অ্যাটকিনসনের মৃতদেহ উদ্ধার করা হয়। পর্বতারোহণ করতে গিয়ে তারা মৃত্যুমুখে পতিত হন। তারা ফ্রান্সে অবকাশ যাপন করছিলেন।
তিথি

বৈদিক পঞ্জিকা অনুযায়ী, একটি চান্দ্র দিনকে তিথি বলে। চাঁদ ও সূর্যের মধ্যে ১২ ডিগ্রি দ্রাঘিমাকোণ বৃদ্ধির সময়কে একটি তিথির সময়কাল ধরা হয়। তিথির সূচনার সময় দিন অনুযায়ী বদল হয় এবং তিথির মোট সময়কাল ১৯ ঘণ্টা থেকে ২৬ ঘণ্টার মধ্যে থাকে।
হিন্দু মুহুর্ত (আটচল্লিশ মিনিটের সময়কাল) হিন্দু জ্যোতির্বিদ্যার পাঁচটি বৈশিষ্ট্যে উপস্থাপিত হতে পারে, যথা, সপ্তাহের দিন, তিথি, নক্ষত্র চাঁদের নক্ষত্রবাদ, যোগ সূর্য ও চাঁদের মধ্যে কৌণিক সম্পর্ক এবং করণ তিথির অর্ধেক।
তিথি হিন্দুদের প্রতিদিনের নক্ষত্রের পাশাপাশি মুহুর্তা নির্বাচনের ক্ষেত্রে বিশেষ ক্রিয়াকলাপের সাথে একটি গুরুত্বপূর্ণ ভূমিকা পালন করে। শুভ তিথির পাশাপাশি অশুভ তিথিও আছে, যেগুলোকে কোনো কোনো উদ্দেশ্যে অন্যের চেয়ে বেশি ভালো বলে মনে করা হয়।
পঞ্চাঙ্গে গণনাও সময় ও স্থান অনুসারে করা হয় কারণ পঞ্চাং যা উত্তর ভারতে প্রযোজ্য তা দক্ষিণ ভারতে প্রযোজ্য নয়, তাই অঞ্চলভেদে পঞ্চাঙ্গের পার্থক্য হয়। কিন্তু যে কোনো পঞ্চাঙ্গে তথ্যের স্তরে প্রায় সমতা রয়েছে। যে কোন পঞ্চাঙ্গে তিথি, বর, নক্ষত্র, যোগ ও করণ প্রভৃতি পাঁচটি অংশ থাকে, কারণ এই পাঁচটি অংশের তথ্য এতে থাকে, তাকে পঞ্চাঙ্গ বলে। পঞ্চাঙ্গের ধরন সম্পর্কে বলতে গেলে, এটি অঞ্চল ও ধর্মীয়-সাংস্কৃতিক ভিত্তিতে অনেক প্রকারের হয়।
একা ভারতেই অনেক ধরনের পঞ্জিকা পাওয়া যায়। ভারতীয় পঞ্জিকাগুলি মূলত চাঁদ, নক্ষত্রপুঞ্জ এবং সূর্যের গতির উপর ভিত্তি করে সময় গণনা করে তৈরি করা হয়। উত্তর ভারতে, যেখানে মাসের সমাপ্তি পূর্ণিমার সাথে জড়িত, দক্ষিণ ভারতে অমাবস্যাকে মাসের শেষ হিসাবে বিবেচনা করা হয়। বছর গণনা করতে, এটি সৌর বছর থেকে গণনা করা হয়। নক্ষত্রমণ্ডলী অনুসারে, একটি মাস ২৭ দিনের, যখন চাঁদের গতিবিধি অনুসারে, এটি ২৯.৫ দিনের।
প্রতি চান্দ্র মাসে ৩০টি তিথি আছে, প্রতি মাসে দুটি দিন থাকে, যথাক্রমে শুক্ল ও কৃষ্ণ পক্ষের দিন, যাদের নাম দেওয়া হলো:
ছুঁচো

ছুঁচো বা ছুছুন্দর (Scalopus aquaticus) একপ্রকার তীক্ষ্ণদন্তী প্রাণী। অপূর্ণাঙ্গ ও ক্ষুদ্রাকৃতি চোখ; নরম, পুরু, কোমল পশম; লম্বাটে মুখের গড়ন এর প্রধান বৈশিষ্ট্য। এছাড়াও এটি ছোট পা; প্রশস্ত পায়ের পাতা, লম্বা ও শক্তিশালী থাবার অধিকারী। ইউরোপ, এশিয়া এবং উত্তর আমেরিকার দেশসমূহের মাটির গর্তে এদের প্রধান আবাসস্থল।
ভূ-গর্ভস্থ মাটি খননের মাধ্যমে কেঁচো এবং পোকামাকড়ের ডিম সংগ্রহ করে এ প্রাণী জীবনধারণ করে। চতুষ্পদী প্রাণী হিসেবে ছুঁচো তার সামনের শক্তিশালী পা জোড়ার থাবা দিয়ে খুব দ্রুত মাটিকে পেছনে ধাক্কা দিয়ে বের করার মাধ্যমে খনন করতে পারে। চলাফেরার সুবিধার্থে মাটির অভ্যন্তরে অনেকগুলো প্রকোষ্ঠসহ ভূমি সংযোগকারী গর্ত তৈরী করে।
"ট্রু মোল" বা প্রকৃত ছুঁচো হিসেবে এটি সোরিকোমোরফা বর্গের তালপিডে গোত্রের আওতাধীন। অস্ট্রেলিয়া এবং আফ্রিকার দক্ষিণে শারীরিক গড়নে একই হলেও পুরোটাই সম্পৃক্তবিহীন স্তন্যপায়ী রয়েছে যা ছুঁচোর সংজ্ঞার আওতায় পড়ে না।
ছুঁচোর গণের সংখ্যা ১২টি। তন্মধ্যে, মার্কিন যুক্তরাষ্ট্রে ৫টি গণ দেখা যায়। মাঝারি আকারের "ইস্টার্ন মোল" (বৈজ্ঞানিক নাম: "Scalopus aquaticus") ধূসর আকৃতির। এটি লম্বায় প্রায় ১২ থেকে ২১ সে.মি লম্বা। এর নগ্নাকৃতির লেজের দৈর্ঘ্য ২ থেকে ৪ সেন্টিমিটার। "ওয়েস্টার্ন মোল" ("Scapanus townsendii") আমেরিকান প্রজাতির মধ্যে তুলনামূলকভাবে বড় এবং লম্বায় ২৪ বা ততোধিক সেন্টিমিটারবিশিষ্ট। "লোমশ লেজবিশিষ্ট ছুঁচোর" ("Parascalops breweri") বক্র-চাঁদের ন্যায় নাসারন্ধ্র রয়েছে। "তারা-নাকের অধিকারী ছুঁচোর" ("Condylura cristata") ২২টি শুঁড় রয়েছে। এগুলোর ইন্দ্রিয়শক্তি হিসেবে কাজ করে পরিবেশে অভিযোজিত হতে সাহায্য করে। নীচু-মাত্রার বিদ্যুৎ তরঙ্গ প্রয়োগ করে কেঁচোর আবাসস্থল নির্দিষ্ট করতে পারে। প্রাণীটি চমৎকারভাবে সাঁতারও কাটতে জানে। "ধূর্ত প্রকৃতির ছুঁচো" ("Neurotrichus gibbsii") আমেরিকার অন্যান্য ছুঁচোর তুলনায় সবচেয়ে ছোট। এগুলো দৈর্ঘ্যে মাত্র ১০ থেকে ১৩ সে.মি হয়ে থাকে। তন্মধ্যে লেজের দৈর্ঘ্য ৩ থেকে ৪ সে.মি।
ছুঁচো অন্যান্য স্তন্যপায়ী প্রাণীর তুলনায় উচ্চমাত্রার কার্বন ডাই অক্সাইডযুক্ত পরিবেশে বসবাস করে থাকে। তাদের রক্তকোষে বিশেষ ধরনের একীভূত হিমোগ্লোবিন প্রোটিনের কারণেই এ সক্ষমতা অর্জন। এছাড়াও এরা অক্সিজেনকে পুণরায় ব্যবহার উপযোগী করে ব্যবহার করে। যখন পরিবেশে বিশেষ করে ভূ-অভ্যন্তরের গর্তে নিম্নমাত্রায় অক্সিজেন বিদ্যমান থাকে, তখনই আত্মরক্ষার্থে তারা এভাবে শ্বাসকার্য পরিচালনা করে।
সাধারণতঃ কেঁচো তাদের প্রিয় খাবার। এছাড়াও, ভূমিতে অন্যান্য মেরুদণ্ডহীন প্রাণী ও বিভিন্ন ধরনের বাদামজাতীয় খাদ্য খেয়ে থাকে। কেঁচোর সন্ধানে তারা বিশেষ ধরনের ইন্দ্রিয়ের সাহায্য নেয় এবং গর্তে পড়ে গেলে দ্রুত এটিকে মেরে খেয়ে ফেলে। লালাগ্রন্থীতে বিশেষ ধরনের টক্সিন রয়েছে যা কেঁচোকে অবশ করে। পরবর্তীতে খাবার হিসেবে ব্যবহার করার উদ্দেশ্যে এটিকে সঞ্চিত রাখে। খাবার পূর্বে ছুঁচো তাদের থাবা প্রয়োগের মাধ্যমে নিষ্পেষণ করে এবং কেঁচোর অন্ত্র ছিড়ে ফেলে।
তারা-নাকের অধিকারী ছুঁচো মানুষের পলক ফেলার পূর্বেই .৩ সেকেন্ডের মধ্যে খাদ্য সনাক্তকরণ, ধরা এবং খাদ্যগ্রহণ করতে পারে।
ছুঁচোর থাবায় বহু আঙ্গুল রয়েছে। অতিরিক্ত বৃদ্ধাঙ্গুল "প্রিপোলেক্স" নামে পরিচিত যা মূল বৃদ্ধাঙ্গলের পাশে রয়েছে। অন্যান্য আঙ্গুলে অনেকগুলো সংযোগ থাকলেও এটিতে কোন সংযোগ নেই।
জলচর পাখি

জলচর পাখি (), জলজ পাখি বা জলার পাখি বলতে সেসব পাখিকেই বোঝায় যারা জল বা পানিতে বা পানির আশেপাশে বসবাস করে। জলে চরে বেড়ায় বলে এরা জলচর পাখি। এ সকল পাখি তাদের জীবনধারণের জন্য আংশিক বা পুরোপুরি পানির উপর নির্ভরশীল। পানি ছাড়া আসলে কোন প্রাণীই বাঁচতে পারে না; কিন্তু জলচর পাখিদের জীবনচক্রে পানি একটি গুরুত্বপূর্ণ ভূমিকা পালন করে। বেশিরভাগ জলচর পাখিরা স্বাদুপানির জলাশয়ে বা তার আশেপাশে বিচরণ করে। লোনা পানিতে, অর্থাৎ সমুদ্র, মোহনা, খাঁড়ি ও সামুদ্রিক দ্বীপে বসবাসকারী পাখির পরিমাণ কম নয়। জলচর পাখিদের পানির উপর নির্ভরশীলতায় পার্থক্য দেখা যায়। এই পার্থক্য সৃষ্টি হয়েছে মূলত তাদের পরিবেশে পানির লভ্যতার উপর।
জলচর পাখিদের দৈহিক গঠন পানিতে বসবাসের উপযোগী। এদের পা, পায়ের পাতা, পালকের বিন্যাস ও গঠন পানি, জলজ পরিবেশ ও কাদায় চলাচলের উপযোগী। এদের ঠোঁট জলজ খাদ্য সংগ্রহ ও গলাধঃকরণের উপযোগী। এরা খুব সহজেই পানিতে ভেসে থাকতে পারে বা চলাফেরা করতে পারে; এমনকি পানিতে অনেকদূর ডুবও দিতে পারে। এসব ক্ষমতা প্রজাতিভেদে কমবেশি সব জলচর পাখিতেই দেখা যায়। খাদ্যের জন্য জলচর পাখিরা বহুলাংশে পানির উপর নির্ভরশীল। সে হিসাবে মাছমুরাল ও সিন্ধুঈগলদেরও জলজ পাখি হওয়ার কথা। কিন্তু এদের বিশেষ দৈহিক গঠন ও স্বভাবের জন্য এরা জলজ পাখিদের আওতায় পড়ে না। এরা শিকারী পাখি।
জলচর পাখিরা জীবনধারণের জন্য জলের উপর নির্ভরশীল। তাই বলে এরা যে সবসময়ই পানিতে থাকে তা নয়। বহু জলচর পাখি তাদের জীবনের বেশিরভাগ সময় ভূমিতে, গাছের ডালে বা আকাশে উড়ে উড়ে কাটিয়ে দেয়। বেশিরভাগ জলচর পাখি মাটিতে বা গাছে বাসা বানায়, ডিম পাড়ে, ছানা তোলে। বাসা অবশ্য পানির খুব কাছে হয়। খুব কম সংখ্যক জলজ পাখি পানিতে বাসা করে (যেমন: ডুবুরি)।
জলচর পাখিরা পানিতে বা পানির আশেপাশে বিচরণ করে। স্বাদুপানির জলচর পাখিরা ছোট ডোবা, মজা পুকুর, পাহাড়ী ঝর্ণা, খাল, দিঘী থেকে শুরু করে নদী, হাওর, বিল, হ্রদ সর্বত্র বিচরণ করে। এছাড়া জলাভূমি, মৌসুমী জলাশয়, বন্যা কবলিত এলাকা, বাঁধ, ড্যাম, কৃত্রিম জলাশয়, ব্যারেজ, জলপূর্ণ ক্ষেত, নদীর চর, নদীকূল প্রভৃতি এলাকায়ও এদের অবাধ বিচরণ। লোনাপানির জলচর পাখিরা মূলত সমুদ্রকে কেন্দ্র করে ঘুরে বেড়ায়। নদীর মোহনা, উপকূল, সামুদ্রিক খাঁড়ি, দ্বীপ, সমুদ্রবন্দর এমনকি মাঝসমুদ্র, অর্থাৎ সমুদ্রের সর্বত্র এদের বিস্তৃতি। উপযুক্ত পরিবেশ ও খাদ্যের প্রাচুর্য থাকা সাপেক্ষে স্বাদুপানির পাখিরা প্রায়শই লোনাপানিতে এসে আস্তানা গাড়ে। আবার উল্টোটিও ঘটতে দেখা যায়।
জলচর পাখিরা প্রায়ই পরিযায়ী ও অনিয়মিত স্বভাবের হয়। খাদ্য আর উপযুক্ত আবাসের খোঁজে এরা দূর দূরান্তে পাড়ি জমায়। আবার জলচর পাখিদের একটি বড় অংশ স্থানিক স্বভাবের।
জলচর পাখিরা পৃথিবীর মোট জীবিত পাখিদের একটি বড় অংশ জুড়ে রয়েছে। এদের কয়েকটি বর্গে বিভক্তকরা হয়েছে। সেগুলো হল:
অনেকক্ষেত্রে মাছরাঙাদেরও জলচর পাখি হিসেবে গণ্য করা হয়।
কাপুয়েরা

কাপুয়েরা হল এক ধরনের ব্রাজিলীয় সমরকলা যেটিতে নাচ ও সঙ্গীতের উপাদানের সম্মিলন ঘটেছে। এটি ব্রাজিলে সৃষ্ট একটি সমরকলা যেটি ১৬শ শতাব্দীর ব্রাজিলীয় স্থানীয়দের প্রভাবে আফ্রিকান ক্রীতদাসদের বংশধরেরা সৃষ্টি করেছিল। এটি দ্রুত এবং জটিল ঘূর্ণন, পায়ের কাজ, ক্ষমতা, গতির জন্য পরিচিত। "কাপুয়েরা" শব্দটি সম্ভবত দক্ষিণ আমেরিকার আদিবাসীদের তুপি ভাষা থেকে এসেছে, যা বলতে ব্রাজিলের অভ্যন্তরভাগে কম গাছপালাপূর্ণ এলাকা বুঝায়।
১৬শ শতাব্দীতে পর্তুগাল ছিল বিশ্বের বৃহত্তম ঔপনিবেশিক সাম্রাজ্যগুলির একটি, কিন্তু পর্তুগিজদের মানুষের ঘাটতি ছিল। ব্রাজিলীয় উপনিবেশে অনেক ইউরোপীয় ঔপনিবেশিকদের মত পর্তুগিজরা দাস দিয়ে কর্মীদের এই ঘাটতি সরবরাহ করে। ঔপনিবেশিকরা শুরু থেকে ব্রাজিলীয় স্থানীয়দের অভিভূত করার চেষ্টা করে, কিন্তু স্থানীয়দের জমির সঙ্গে ছিল ঘনিষ্ঠতা যে কারণে প্রমাণিত হয় তা করা খুব কঠিন। সমাধান হিসেবে আফ্রিকা থেকে ক্রীতদাসদের আমদানি করে।
অন্ধত্ব

অন্ধ বা অন্ধত্ব কোন কিছুকে দেখার সক্ষমতাহীনতা বা অক্ষমতাকে বুঝায়। যিনি অন্ধত্ব বরণ করেছেনে, সমাজে তিনি অন্ধ নামে পরিচিত। এছাড়া কিঞ্চিৎ দেখার অধিকারী ব্যক্তিও অন্ধ হিসেবে পরিচিত হয়ে থাকেন। কারণ তিনি অস্পষ্ট আকার অথবা রঙ ভিন্ন অন্য কোন কিছুই স্পষ্ট ও সঠিকভাবে দেখতে পান না। ট্রাকোমা রোগে আক্রান্ত হয়ে যাবার ফলে চোখের পলক অন্তর্মুখী হয়ে যায় ও কর্নিয়ার ক্ষতি বা অন্ধত্ব ঘটতে পারে।
বিখ্যাত অন্ধ ব্যক্তিত্বদের মধ্যে রয়েছেন - গ্রিক মহাকাব্য রচয়িতা হোমার, লুই ব্রেল, স্টিভ ওন্ডার, রে চার্লস, হেলেন কিলার প্রমূখ।
আধুনিক তথা উন্নত দেশসমূহে স্বল্প সংখ্যায় তরুণ জনগোষ্ঠীকে অন্ধত্ব বরণ করতে দেখা যায়। সমগ্র বিশ্বে পুষ্টিহীনতা এবং বিভিন্ন রোগে আক্রান্ত হয়ে বয়স্ক ব্যক্তিরা ট্রাকোমা এবং চোখের ছানিজনিত সমস্যায় ভোগেন। বিভিন্ন ধরনের রোগ কিংবা দূর্ঘটনাজনিত কারণে বিভিন্ন বয়সের মানুষও অন্ধত্বে আক্রান্ত হন। কখনও কখনও নবজাতক শিশু অন্ধ হয়েই পৃথিবীর রূপ দর্শন থেকে বঞ্চিত হয়ে থাকে।
কিছু লোক পদার্থের রংজনিত সমস্যায় ভোগেন যা বর্ণান্ধতা নামে পরিচিত। অর্থাৎ, ব্যক্তি জিনিসকে দেখেন ঠিকই কিন্তু সঠিকভাবে রঙের নাম বলতে পারেন না বা রঙের পার্থক্য বুঝতে অক্ষম বা তারা কোন রঙই দেখতে পান না। চিকিৎসাবিজ্ঞানে বর্ণান্ধতা একটি পারিভাষিক শব্দ এবং বিশেষজ্ঞ ডাক্তারগণ বর্ণান্ধতাকে রঙ দর্শনজনিত পার্থক্য নামে অভিহিত করে থাকেন।
যখন কোন ব্যক্তি অন্ধ হয়ে পড়েন, তখন তিনি ব্রেইল পদ্ধতির ন্যায় পুস্তিকাদি পড়া ও লেখার কাজে ব্যবহার করে থাকেন। ফরাসী ব্যক্তিত্ব লুইস ব্রেইল কর্তৃক ব্রেইল পদ্ধতি আবিস্কারের ফলে এ নামকরণ হয়েছে। এতে অক্ষর, বর্ণের সংমিশ্রণ ঘটেছে। প্রত্যেকটি বর্ণ একগুচ্ছ বিন্দু দিয়ে তৈরী যা কাগজে বিশেষ বৈশিষ্ট্যের অধিকারী। অন্ধজন তাদের আঙ্গুল দিয়ে অক্ষরের ফোঁটাগুলোকে অনুভবপূর্বক মর্ম উপলদ্ধি করে এর ভাবার্থ বুঝে নেন বা দেন।
গুরুতরভাবে দৃষ্টিশক্তিহীন অনেক অন্ধ ব্যক্তি স্বাধীনভাবে চলাফেরার জন্যে সহায়ক সামগ্রী হিসেবে সাদা ছড়ি ব্যবহার করেন। সাদা ছড়ি অন্ধদের জন্যে আন্তর্জাতিক প্রতীকরূপে বিবেচ্য। লম্বা এ ছড়ি দিয়ে ব্যবহারকারী দূরের বস্তু স্পর্শের মাধ্যমে অবগত হন। লম্বাজাতিয় সাদা ছড়ি হুভার ছড়ি নামে পরিচিত যা ড. রিচার্ড হুভার কর্তৃক আবিস্কৃত। এর দৈর্ঘ্য ব্যবহারকারীর উচ্চতার উপর নির্ভর করে। কিছু কিছু সংগঠক এর চেয়েও লম্বা মাপের ছড়ি ব্যবহারের পক্ষপাতি।
পথ নির্দেশকের ভূমিকায় প্রশিক্ষিত কুকুরও তাকে দৈনন্দিন কাজে সহায়তা করে থাকে।
অলিম্পিকে বাংলাদেশ

বাংলাদেশ এ পর্যন্ত দশটি গ্রীষ্মকালীন অলিম্পিক ক্রীড়া প্রতিযোগিতায় অংশগ্রহণ করেছে, কখনো শীতকালীন অলিম্পিক গেমসে অংশগ্রহণ করেনি।
২০১৬ সালে সিদ্দিকুর রহমান প্রথম বাংলাদেশী হিসেবে অলিম্পিকে খেলার যোগ্যতা অর্জন করেন এবং সেবারই প্রথম বাংলাদেশ সাতজন প্রতিযোগীকে অলিম্পিকে পাঠায় যা অন্যান্য বছরের তুলনায় সর্বোচ্চ। সাধারণত ওয়াইল্ড কার্ড প্রক্রিয়ায় দেশটি গেমসে প্রতিনিধি পাঠায়। অলিম্পিকে একটিও পদক জিততে না পারা দেশগুলোর মধ্যে বাংলাদেশ সবচেয়ে জনবহুল দেশ।
বাংলাদেশ অলিম্পিক সংস্থার প্রধান ওয়ালী উল্লাহ বলেন যে, বাংলাদেশের দুর্বল অর্থনীতি গেমসে তার খারাপ ফলাফলের জন্য দায়ী।
জুজুৎসু

জুজুৎসু (জাপানি: 柔 术) একটি জাপানি মার্শাল আর্ট এবং নিকট যুদ্ধের পদ্ধতি যেখানে কোন অস্ত্র ব্যবহার না করেই বা ছোট অস্ত্র ব্যবহার করে অস্ত্রধারী এবং ঢাল ব্যবহারকারী বিপক্ষকে পরাস্ত করতে ব্যবহৃত হয়। জুজুৎসু শব্দটি প্রায়শই জুজিৎসু, জু-জিৎসু, জিউ-জুৎসু, জিউ-জিৎসু হিসেবে বানান করা হয়।
নিনজুৎসু

নিনজুৎসু (忍术) কখনও কখনও শব্দটি নিনপোর (忍 法) সঙ্গে অদলবদল একটি মার্শাল আর্ট, কৌশল, এবং লৌকিকতাবর্জিত যুদ্ধবিগ্রহ এবং গেরিলা কৌশল যা গুপ্তচরবৃত্তির শিল্প যেটি শিনবিরা (জাপানের বাইরে সাধারণভাবে নিনজা হিসাবে পরিচিত) অনুশীলন করে। 
যদিও "আধুনিক নিনজুৎসুর" বিভিন্ন শৈলী আছে, এই শৈলী ঐতিহাসিক বিতর্কিত। কোন কোন স্কুল এবং মাস্টার দাবী করে "শুধুমাত্র সত্য এবং বৈধ উত্তরাধিকার" বলে কিন্তু নিনজুৎসু আধুনিক মার্শাল আর্ট যেমন জুডো, কারাতে বা তায়কোয়ান্দোর মত সম্পূর্ণভাবে কেন্দ্রীভূত না। তগাকুরে-রিউ কে ১৫০০শ শতকের নিনজুৎসুর প্রাচীনতম নথিবদ্ধ ফর্ম হিসেবে বলা হয়। 
নিনজাদের বেশির ভাগ কর্মকাণ্ড ছিল গোপন। ছদ্মবেশে শত্রুর ডেরায় হানা দিয়ে তারা নিঃশব্দে গুপ্তহত্যার মতো গুরুতর ঘটনা ঘটিয়ে আসত। কথিত আছে, সামুরাই বীরেরা গুপ্তচরবৃত্তির জন্য নিনজাদের ভাড়া করতেন। নিনজাদের বেশভূষা আর চালচলন ছিল রহস্যময়। চোখ দুটো বাদ দিয়ে তাদের প্রায় পুরো শরীর বিশেষ পোশাকে ঢাকা থাকত। তারা বিশেষ মার্শাল আর্ট জানত, যা শারীরিকভাবে প্রতিপক্ষকে কুপোকাত করতে খুব কার্যকর। এ ছাড়া নিনজারা ধারাল ও তীক্ষ্ন কিছু ধাতব অস্ত্র বয়ে বেড়াত, যেগুলো ব্যবহারে বিশেষ দক্ষতার প্রয়োজন। নীরবে-নিভৃতে অনেকটা ছায়ার মতো বিচরণ করত তারা। সুযোগ বুঝে অতর্কিতে ঝাঁপিয়ে পড়ত শত্রুর ওপর।
"শুরিকেন" বলে তারকা আকৃতির একটা ধারালো অস্ত্র ব্যবহার করত নিনজারা। এটি ছুড়ে মারা হতো। আরও ছিল "ফুকিয়া" বলে পরিচিত ব্লোপাইপ। ফুঁ দিয়ে ব্যবহার করা হতো এই অস্ত্র। এটি শব্দহীন হলেও খুব মারাত্মক। এ ছাড়া আরও কিছু নিজস্ব অস্ত্র ছিল তাদের। এসব অস্ত্র ব্যবহারে বিশেষ প্রশিক্ষণের প্রয়োজন হতো। ঝানু তলোয়ারবাজ হিসেবেও নিনজাদের খ্যাতি রয়েছে। বিশেষভাবে তৈরি তাদের এই তলোয়ার কেবল প্রতিপক্ষকে ঘায়েল করতে নয়, পাথুরে দেয়াল বেয়ে লুকিয়ে শত্রুর প্রাসাদে প্রবেশের ক্ষেত্রেও এটি কাজে লেগেছে।
নিনজারা এমন পোশাক পরত, যা অন্ধকারে পুরোপুরি আড়াল করে রাখত তাদের। এ জন্য গাঢ় নেভি-ব্লু পোশাক বেশি পরত তারা। একই সঙ্গে কালো পোশাকও পরত। নিনজাদের অদৃশ্য হয়ে যাওয়ার কোন তথ্য পাওয়া যায়নি। তবে কিছু বিশেষজ্ঞের মতে, শত্রুকে বিভ্রান্ত করতে হঠাৎ করে ধোঁয়ার বোমা মেরে ঘোলাটে পরিবেশে তৈরি করে তারা পালিয়ে যেতে পারত।
লুই ব্রেল

লুই ব্রেল (; , ; জন্ম: ৪ জানুয়ারি, ১৮০৯ - মৃত্যু: ৬ জানুয়ারি, ১৮৫২) একজন ফরাসী আবিষ্কারক ও শিক্ষক। ফ্রান্সের কুপভ্রে এলাকায় তিনি জন্মগ্রহণ করেন। তিন বছর বয়সে অন্ধ হয়ে যাবার পর বিশ বছর বয়সে তিনি অন্যান্য অন্ধ ব্যক্তিদেরকে শিক্ষা দিতে অগ্রসর হন। এরপর এক বছরের মধ্যে অন্ধ ও দৃষ্টি প্রতিবন্ধী ব্যক্তিদের সহায়তা ও কল্যাণার্থে তিনি ব্রেইল পদ্ধতি আবিষ্কারের মাধ্যমে বৈপ্লবিক পরিবর্তন আনয়ণ করেছেন। দৃষ্টি নিবদ্ধ হওয়া ছাড়াই এক থেকে ছয়টি বিন্দুতে অঙ্গুলী নির্দেশনা ও স্পর্শের মাধ্যমে বিশ্বের লাখো লাখো অন্ধ ব্যক্তিগণ শিক্ষণ প্রক্রিয়ায় অংশগ্রহণপূর্বক তাদের লেখনী কিংবা পড়ার কাজ সম্পন্নপূর্বক যোগাযোগ প্রক্রিয়া সম্পাদন করে থাকেন। অদ্যাবধি এ পদ্ধতিটি বিশ্বের সর্বত্র পরিচিতি পেয়েছে ও প্রচলিত সকল ভাষায় গ্রহণ করা হয়েছে।
ব্রেল একজন চামড়া ব্যবসায়ীর সন্তান ছিলেন। চার সন্তানের মধ্যে তিনি ছিলেন সর্বকনিষ্ঠ। তিন বছর বয়সে অন্ধ হয়ে যান তিনি। আকস্মিকভাবে এক চোখে সুঁইয়ের গুঁতো লেগে যায়। ঐ সময় এন্টিবায়োটিকের প্রচলন না থাকায় ক্ষতিগ্রস্ত চোখ সংক্রমিত হয়। এটি বিস্তৃত হয়ে অপর চোখকেও আক্রান্ত করে। ফলশ্রুতিতে তিনি অন্ধ হয়ে যান চীরকালের জন্যে। দশ বছর বয়সে অন্ধদের উপযোগী রাজকীয় শিক্ষাপ্রতিষ্ঠানে ভর্তি হন। ব্রেল মেধাবী ছাত্র হিসেবে পরিচিত ছিলেন। বিজ্ঞান এবং সঙ্গীতে দক্ষতা দেখান। পরবর্তীতে চার্চের অর্গ্যান যন্ত্রবাদক হিসেবে যোগদান করেন। যুবকদের অন্ধ প্রতিষ্ঠানের শিক্ষকও ছিলেন তিনি।
ব্রেল শৈশব থেকে সর্বদাই অসুস্থ অবস্থায় দিনাতিপাত করেন যা প্রাপ্তবয়স্ক হওয়া পর্যন্তও একই অবস্থায় ছিলেন। চল্লিশ বছর বয়সে যক্ষ্মা রোগ ধরা পড়লে তিনি অবসর গ্রহণ করেন। শারীরিক অবস্থার গুরুতর অবনতি হতে থাকলে কুপভ্রে এলাকায় তার পারিবারিক বাসভবনে নিয়ে আসা হয়। জন্মদিন অতিক্রান্ত হবার দুই দিন পর ১৮৫৩ সালে লুই ব্রেল ৪৩ বছর বয়সে যক্ষ্মা রোগে আক্রান্ত হয়ে প্যারিসে মৃত্যুবরণ করেন।
কুপভ্রে এলাকায় অবস্থিত ব্রেলের শৈশবকালীন বাড়ীটিকে ঐতিহাসিক ভবন তালিকায় অন্তর্ভুক্তিসহ লুইস ব্রেল যাদুঘররূপে গড়ে তোলা হয়েছে। শহরের চত্ত্বরে বৃহৎ আকৃতির স্মৃতিস্তম্ভ রয়েছে। এ স্মৃতিস্তম্ভটি ব্রেল স্কয়ার নামে পরিচিত। ১৯৫২ সালে তার মৃত্যুর শতবার্ষিকীতে তার দেহাবশেষ প্যারিসের প্যানথিওনে স্থানান্তর করা হয়েছে। শ্রদ্ধার্ঘ্য জানাতে তার প্রতীকি অঙ্গস্বরূপ ব্রেলের একটি হাত কুপভ্রেতে নিজ বাড়ীর সম্মুখে সমাহিত করা হয়েছে।
২০০৯ সালে তার দ্বি-শতবর্ষ জন্মদিন উদ্‌যাপন উপলক্ষে বিশ্বের সর্বত্র যথাযোগ্য মর্যাদার মাধ্যমে বিভিন্ন প্রদর্শনী ও সিম্পোজিয়ামের আয়োজন করা হয়। এতে তার জীবন, কর্ম ও ভূমিকা সম্পর্কে আলোকপাত করা হয়। বেলজিয়াম এবং ইতালিতে দুই ইউরো, ভারতে দুই রূপী এবং মার্কিন যুক্তরাষ্ট্রে এক ডলার মূল্যমানের মুদ্রা প্রকাশ করা হয়।
উড়ুক্কু ডুবোজাহাজ

উড়ুক্কু ডুবোজাহাজ এমন এক ধরনের যান যেটা আকাশেও উড়তে পারে আবার পানির নিচে সহজে চলাচল করতে পারে।
দ্বিতীয় বিশ্বযুদ্ধের সময় সোভিয়েত ইউনিয়ন একটি উড়ুক্কু ডুবোজাহাজ তৈরির উদ্যোগ। দেশটির নেভাল ইঞ্জিনিয়ারিং ইন্সটিটিউটে প্রকৌশলী বরিস উশাকভকে প্রধান করে একটি উড়ুক্কু ডুবোজাহাজ তৈরির প্রকল্প হাতে নেওয়া হয়। নকশা অনুযায়ী যানটা পানিতে ৩ নট ও আকাশে ১৫০ নট গতিতে চলাচলে সক্ষম। ১৯৩৯ খ্রিস্টাব্দে প্রকল্পটি সীমিত সময়ের জন্য বন্ধ ঘোষণা করা হয় এবং এর সকল নথি-পত্র সংরক্ষণ করা হয়। ১৯৪৩ খ্রিস্টাব্দে নেভাল ইঞ্জিনিয়ারিং ইন্সটিটিউটের প্রধান লাভরেন্তি বেরিয়ার আদেশক্রমে পুনরায় প্রকল্পটি চালু করা হয়। ১৯৪৭ খ্রিস্টাব্দে উড়ুক্কু ডুবোজাহাজ প্রথম পরীক্ষা করা হয়। কিন্তু ১৯৫৩ সালে কমিউনিস্ট পার্টির প্রথম সচিব নিকিতা খ্রুশ্চেভের আদেশে প্রকল্পটি বন্ধ করে দেওয়া হয়। প্রকল্পটি আর কখনো আলোর মুখ দেখে নি।
১৯৬১ সালে মার্কিন সাবমেরিন বিশেষজ্ঞ ডোনাল্ড রিড একক আসনের একটি যান তৈরি করেন যেটা পানির নিচে চলতে সক্ষম আবার আকাশেও উড়তে সক্ষম। যানটার নাম দেওয়া হয় রিড ফ্লাইং সাবমেরিন-১ (আরএফএস-১)। উড়ুক্কু ডুবোজাহাজটির দৈর্ঘ্য ছিল ৩২.৮৩ ফুট। যানটির ওড়ার জন্য একটি ৬৫ অশ্বশক্তির (৪৮ কিলোওয়াট) ইঞ্জিন এর পাইলনের সাথে যুক্ত করা ছিল। আর পানিতে চলার জন্য একটি ১ অশ্বশক্তির বৈদ্যুতিক মোটর এর লেজের দিকে যুক্ত ছিল। এর চালক পানির নিচে শ্বাস-প্রশ্বাসের জন্য অ্যাকুয়ালাঙ ব্যবহার করতেন। ১৯৬৪ সালের ৯ জুন যানটির কার্যক্রম প্রথম পুরোপুরিভাবে পরীক্ষা করে দেখা হয়। পরীক্ষাকালে যানটি আকাশে সর্বোচ্চ ৩৩ ফুট (১০ মিটার) উপরে ওঠে আর পানিতে ৬.৫ ফুট (২ মিটার) গভীরে যায়।
শিনাই গ্রিমস

শিনাই গ্রিমস (জন্ম অক্টোবর ২৪, ১৯৮৯), একজন কানাডিয়ান অভিনেত্রী। বর্তমানে ৯০২১০ টিভি সিরিয়ালে এ্যানি উইলসনের চরিত্রে অভিনয় করছেন। দিগ্রেসি দ্যা নেক্সট জেনারেশন নাট্যকে তিনি দ্রেসি এডওয়ার্ডসের ভূমিকা পালন করে ছিলেন। ন্যাচারালি সাডি নাট্যকেও তিনি একজন গেস্ট সটার হিশাবে অভিনয় করেছিলেন এবং ভৌতিক ছবি স্ক্রিম ৪, শেখানেও তার একটি ভূমিকা ছিল।
গ্রিমস টরোন্টো শহরে জন্ম গ্রহণ করেছিলেন। প্রথমিক শিক্ষার জন্য তিনি ফরেস্ট হীল পাবলিক স্কুলে গিয়েছিলেন। তিনি তার উচ্চ মাধ্যমিক শিক্ষার জন্য টরন্ত ফ্যাশান টেলিভিশানে অভ্যন্তরীণ করেন। গ্রিমস তার উচ্চ মাধ্যমিকের শেষ দুই বচর সিটি অ্যাকাডেমি থেকে করেন। ২০০৪ সালে দিগ্রেসি দ্যা নেক্সট জেনারেশন নাট্যকে খুদ্র একটি ভূমিকায় তিনি অভিনয় শুরু করেছিলেন এবং ২০০৬ সালে তিনি প্রধান একটি ভূমিকায় তিনি অভিনয় করেন। ২০০৮ সালে ৯০২১০ নাট্যকে সুযোগ পাওয়ার পরে তিনি কানাডা এবং দিগ্রেসি দ্যা নেক্সট জেনারেশন নাটকের ভূমিকা ত্যাগ করেন।
২০০৯ সালের দিকে তিনি তার সহকর্মী লারেন্স কল্লিন্স আবং আশ্লে তিসদালের সাথে পিকচার ডিস ছবিতে অভিনয় করেছেন। এরপর উনি গায়িকা জোজো সাথে ট্রু কনফেসশন অফ এ হলীওয়ুদ স্কারলেটে অভিনয় করেছিলেন। ২০০৯ সালে পিপল ম্যাগাজিন তাকে মাকে উপ ছারা সব ছেয়ে সুন্দর মানুষ হিশাবে বাছাই করেছেন। গ্রিমসকে "ওল ইয়উ ডিড ওয়াস সেভ মাই লাইভ" মিউজিক ভিডিওতেও দেখা গিয়েছে।
২০১০ সালে গ্রিমসকে আঞ্জিপদ নামে একটি চলচ্চিত্রে অভিনয় করেছেন। ২০১০ সালে তিনি "মাইসেলফ অ্যান্ড ই" নামে একটি গান লিখেছেন এবং পরিচালিতও করেছেন। তিনি ইউ টিউবার ফ্রেদ্দি ওয়ংসের ভিডিও "গান সাইজ ম্যাটাড়সেও" অভিনয় করেছিলেন। ২০১০ সালে স্ক্রিম ৪, ভৌতিক ছবিতেও তিনি অভিনয় করেছিলেন। যেটি মুক্তি পেয়েছিলো এপ্রিলের ২০১১ সালে।
২০১১ সালে ৯০২১০ নাট্যকের তৃতীয় ছিজন শেষ করার পর তিনি তার সহ কর্মী আন্না লাইনে ম্যাককর্ড এবং জেশিকা শটড়ূপেড় সাথে টোকয়োতে এশিয়া গার্লস এক্সপলোশিনে অংশগ্রহণ করেন। গ্রিমস সেখানে ভূমিকম্প এবং সুনামির কারণে যান। অভিনেত্রীরা জানান সেখানে যখন প্রথম ভূমিকম্প হয় তিনি তখন বুদ্ধাদের মন্দিরে ছিলেন। পরে তিনি "স্প্রেড দ্যা হার্ট" নামে একটি অভিযান শুরু করেন যেটার মুল উদ্দেশ ছিল ভূমিকম্প এবং সুনামির ক্ষতি দ্রস্তদের পাশে আগিয়ে আসার। পরে আরও অনেক খ্যাতিবান মানুষেরা যোগ দেন এবং বিশাল বড় চলন হয়ে উঠে।
২০১১ সালের মে মাসে তিনি নিউ ইয়র্ক শহরে টিন ভোগ নমে একটি পত্রিকায় ইনটার্নশিপ করেন। তিনি সেখানে তার স্বপ্নের চাকরি একজন ফ্যাশান সম্পাদক হিশাবে কাজ করেন। 
২০১১ শালের শেষের দিকে তিনি "আর ইয়উ হাঁপি নাও?" নামে একটি গান পরিচালনা করেন। ভিডিওটি প্রথম দেখানো হয় ১৭ অক্টোবর, ২০১১ সালে। অ্যান্ড ইয়উ টিউবেও উপলোড করা হয়। এবং সেই ভিডিওটি ৩ লক্ষ কোটির বেশি মানুষ পছন্দ করেছেন।
গ্রিমস একজন নাস্তিক। তিনি জনি ডেপকে অনেক পছন্দ করেন।
! colspan=4 style="background:#B0C4DE;" | টেলিভিশন
! style="background: #CCCCCC;" | বছর
! style="background: #CCCCCC;" | নাটক
! style="background: #CCCCCC;" | Role
! style="background: #CCCCCC;" | Notes
২০০৪-২০০৬, Seasons ৪-৫ (Recurring)
২০০৬-২০০৮, Seasons ৬-৭ (Series regular)
২০০৮, Season ৮ (Guest star)
সেন্ট জন্স চার্চ, কলকাতা

সেন্ট জন্স চার্চ হল কলকাতার একটি গির্জা। এটি একটি ক্যাথিড্রাল হিসেবে প্রতিষ্ঠিত হয়। সেন্ট জন'স চার্চ কলকাতায় ব্রিটিশ ইস্ট ইন্ডিয়া কোম্পানির দ্বারা প্রথম স্থাপিত ভবনগুলির একটি। এটি রাজভবনের উত্তর-পশ্চিম কোণে অবস্থিত। এই গির্জার নির্মাণকাজ শুরু হয়েছিল ১৭৮৪ সালে। পাবলিক লটারির মাধ্যমে নির্মাণব্যয় ৩০,০০০ টাকা তোলা হয়েছিল। কাজ শেষ হয় ১৭৮৭ সালে। সেন্ট জন'স চার্চ কলকাতার তৃতীয় সবচেয়ে পুরনো (আর্মেনিয়ান গির্জা ও ওল্ড মিশন চার্চের পরে) গির্জা। ১৮৪৭ সাল পর্যন্ত সেন্ট জন'স চার্চ ছিল কলকাতার অ্যাংলিকান ক্যাথিড্রাল। তারপর সেন্ট পল'স চার্চে কলকাতার ক্যাথিড্রাল স্থানান্তরিত হয়। সেন্ট জন'স চার্চটি লন্ডনের সেন্ট মার্টিন-ইন-দ্য-ফিল্ডস চার্চের আদলে নির্মিত।
সেন্ট জন্স চার্চের জন্য জমিটি প্রদান করেছিলেন শোভাবাজার রাজাবাড়ির প্রতিষ্ঠাতা নব কিসেন বাহাদুর।
হামাস

হামাস (, حركة المقاومة الاسلامية হারাকাত আল-মুকাওয়ামা আল-ইসলামিয়া (ইসলামি প্রতিরোধ আন্দোলন) এর একটি সংক্ষিপ্ত রূপ) হল ফিলিস্তিনের একটি ইসলামি<ref name="islamist/islamic">* In this way the PA has been able to control the economic activities of its political adversaries, including the Hamas and other Islamic opposition groups. Investment in peace: politics of economic cooperation between Israel, Jordan, and the Palestinian Authority, by Shaul Mishal, Ranan D. Kuperman, David Boas, 2001, p. 85
হামাস ১৯৮৭ সালে প্রতিষ্ঠিত হয়, মিশরীয় মুসলিম ব্রাদারহুডের একটি শাখা হিসাবে প্রথম ইন্তিফাদা ছড়িয়ে পড়ার পরপরই যা এর আগে গাজা শাখায় ইসরায়েলের প্রতি দ্বন্দ্বহীন ছিল এবং প্যালেস্টাইন লিবারেশন অর্গানাইজেশনের (পিএলও) প্রতি বিদ্বেষপূর্ণ ছিল। সহ-প্রতিষ্ঠাতা শেখ আহমেদ ইয়াসিন ১৯৮৭ সালে বলেন, এবং হামাস সনদ ১৯৮৮ সালে নিশ্চিত করে যে হামাস আধুনিক ইজরায়েলসহ ফিলিস্তিনকে ইসরায়েলি দখল থেকে মুক্ত করতে এবং বর্তমানে ইসরায়েল, পশ্চিম তীর এবং গাজা উপত্যকা এলাকায় একটি ইসলামিক রাষ্ট্র প্রতিষ্ঠার জন্য প্রতিষ্ঠিত হয়েছিল। ১৯৯৪ সাল থেকে দলটি প্রায়শই বলে আসছে যে, ইসরায়েল যদি ১৯৬৭ সালের সীমান্তে সরে যায়, ক্ষতিপূরণ প্রদান করে, অঞ্চলগুলিতে অবাধ নির্বাচনের অনুমতি দেয় এবং ফিলিস্তিনি শরণার্থীদের ফিরে আসার অধিকার দেয় তবে তারা একটি যুদ্ধবিরতি গ্রহণ করবে।
হামাস ১৯৯০-এর দশকের শেষের দিকে ইসরায়েল-ফিলিস্তিন সংঘাতের সাথে ক্রমবর্ধমানভাবে জড়িত হয়; এটি ইসরায়েল-পিএলও পারস্পারিক স্বীকৃতির না দেওয়ার পাশাপাশি অসলো চুক্তির বিরোধিতা করে, যা হামাসের ধর্মনিরপেক্ষ প্রতিদ্বন্দ্বী ফাতাহ "সন্ত্রাসবাদ এবং অন্যান্য সহিংসতার ব্যবহার" ত্যাগ করতে এবং দ্বি-রাষ্ট্র সমাধানের সন্ধানে ইসরায়েলকে স্বীকৃতি দেয়। হামাস ফিলিস্তিনিদের সশস্ত্র প্রতিরোধের পক্ষে সমর্থন অব্যাহত রাখে। হামাস ২০০৬ সালের ফিলিস্তিনি আইনসভা নির্বাচনে জয়লাভ করে, ফিলিস্তিনি আইন পরিষদে সংখ্যাগরিষ্ঠতা অর্জন করে, এবং পরবর্তীতে ২০০৭ সালে ফাতাহ থেকে গাজা উপত্যকার নিয়ন্ত্রণ গ্রহণ করে।
২০০৭ সাল থেকে হামাস ইসরায়েলের সঙ্গে বেশ কয়েকটি যুদ্ধে লিপ্ত হয়েছে। এটি ঐতিহাসিকভাবে ইসরায়েল, পশ্চিম তীর এবং গাজা উপত্যকার সম্মিলিত অঞ্চলের উপর একটি ইসলামী ফিলিস্তিনি রাষ্ট্র চায় এবং দ্বি-রাষ্ট্র সমাধান প্রত্যাখ্যান করে। হামাস ২০০৫, ২০০৬ এবং ২০০৭ সালে ফাতাহর সাথে স্বাক্ষরিত চুক্তিতে ইসরায়েল এবং ১৯৬৭ সালের সীমান্তের সাথে আলোচনা গ্রহণ করতে শুরু করে। অনেক পণ্ডিত মনে যে হামাসের ২০১৭ সালের সনদে, অন্তত নীতিগতভাবে, ১৯৬৭ সালের সীমানার মধ্যে ফিলিস্তিনি রাষ্ট্রকে গ্রহণ করেছে।
হামাস (Hamas) হলো আরবি বাক্যাংশ (Ḥarakah al-Muqāwamah al-ʾIslāmiyyah)-এর সংক্ষিপ্ত রূপ, যার অর্থ "ইসলামিক প্রতিরোধ আন্দোলন"। HMS ১৯৮৮ সালের হামাস সনদে আরবি শব্দ ḥamās () দিয়ে ব্যাখ্যা করা হয়েছে যার অর্থ "উৎসাহ", "শক্তি", বা "সাহসিকতা"।
ফিলিস্তিনে দুটি দল বেশ সক্রিয়; একটি হামাস, অন্যটি ফাতাহ। এর মধ্যে হামাসের দখলে রয়েছে গাজা এলাকা। ২০০৪ সালে আরাফাতের মৃত্যুর পর হামাস ও ফাতাহ'র মধ্যে সম্পর্কের অবনতি হয় এবং সেটা চরম আকার ধারণ করে ২০০৬ এর নির্বাচনের পর। ঐ নির্বাচনে হামাস জয়ী হয় এবং এর প্রতিক্রিয়ায় যুক্তরাষ্ট্র, ইউরোপীয় ইউনিয়ন ও আরব রাষ্ট্রসমূহ ফিলিস্তিনে সাহায্য বন্ধ করে দেয়। এরপর ২০০৭ সালে হামাস ফাতাহ সরকারের নিরাপত্তা বাহিনীকে পরাজিত করে গাজার দখল নিয়ে নেয়। সেই থেকে গাজা শাসন করছে হামাস।
গৃহযুদ্ধ

গৃহযুদ্ধ এক ধরনের যুদ্ধ যা নির্দিষ্ট কোন রাষ্ট্র বা দেশের অভ্যন্তরে সাংগঠনিকভাবে দুই বা ততোধিক দল বা গোষ্ঠী সরাসরি যুদ্ধে সম্পৃক্ত হয়ে পড়ে। সাধারণ অর্থে গৃহযুদ্ধের ফলে দু'টি স্বাধীন দেশ সৃষ্ট হয় যা পূর্বে একীভূত দেশের নিয়ন্ত্রণে ছিল। এক পক্ষ কর্তৃক দেশ বা এলাকা নিয়ন্ত্রণ, অঞ্চল বা এলাকার স্বাধীনতা ঘোষণা অথবা সরকারের নীতি-নির্ধারণে পরিবর্তনের জন্য চাপ প্রয়োগ এ যুদ্ধের প্রধান উদ্দেশ্য। 
ল্যাটিন ভাষায় "বেলাম সিভিল" শব্দ থেকে সিভিল ওয়ার শব্দটির উৎপত্তি ঘটেছে। খ্রীষ্ট-পূর্ব ১ম শতকে রোমান গৃহযুদ্ধে শব্দটি প্রথম ব্যবহৃত হয়। ইংরেজি ভাষায় সিভিল ওয়ার শব্দটি ইংরেজ গৃহযুদ্ধে প্রথম প্রচলন হয় ১৬৫১ সালে।
বিভিন্ন কারণে গৃহযুদ্ধ সংঘটিত হলেও মূলতঃ দু'টি প্রধান কারণ রয়েছে। 
কখনো কখনো দলভূক্ত জনগোষ্ঠী সম্পূর্ণ নতুন দেশ তৈরীতে আগ্রহী নন। কিন্তু তারা তাদের অধিকারবোধ ও দাবী-দাওয়া আদায়ের লক্ষ্যে এ সংক্রান্ত বিষয়ে দেশ পরিচালনা পদ্ধতিতে সম্পৃক্ত হতে চান। এ ধরনের গৃহযুদ্ধ মূলতঃ দেশের অভ্যন্তরে বিভিন্ন আঞ্চলিক দলের মধ্যে সীমাবদ্ধ।
গৃহযুদ্ধ উচ্চ পর্যায়ের সংঘর্ষে রূপ নেয় যাতে প্রায়শঃই অনুমোদনকৃত, প্রশিক্ষিত, সংগঠিত, বৃহৎ আকৃতির নিয়মিত সামরিক বাহিনী জড়িয়ে পড়ে।
গৃহযুদ্ধে বিপুলসংখ্যক ব্যক্তির প্রাণহানির ন্যায় ক্ষয়ক্ষতিসহ উল্লেখযোগ্য পরিমাণে স্থাবর-অস্থাবর সম্পত্তির বিনাশ ঘটে। দু'দেশের মধ্যেকার সাধারণ যুদ্ধের তুলনায় গৃহযুদ্ধে শুধুই প্রাণনাশ এবং ক্ষয়-ক্ষতি হয়। স্বল্পসময় থেকে শুরু করে দীর্ঘ মেয়াদে অনেক বছর পর্যন্ত গৃহযুদ্ধ চলতে পারে। এর কারণ সম্ভবতঃ গৃহযুদ্ধ খুব দ্রুত জটিলতর হয়ে পড়ে এবং মতভেদজনিত পার্থক্যতা। দুই পক্ষের মধ্যে এ যুদ্ধের সূচনা ঘটলেও পরবর্তীকালে বিভিন্ন দল, উপ-দলের মধ্যেও ছড়িয়ে পড়ে এবং প্রত্যেকটি দল একে-অপরের বিরুদ্ধে আধিপত্য বিস্তারে অগ্রসর হয়। যে-সকল দল গৃহযুদ্ধে সম্পৃক্ত নয়, তারাও উভয় পক্ষ থেকে আক্রান্ত হবার ভয়ে অস্ত্রশস্ত্র মজুত রাখে।
দ্বিতীয় বিশ্বযুদ্ধ শেষে সৃষ্ট গৃহযুদ্ধগুলোর গড় মেয়াদ ছিল চার বছরের অধিক। ১৯০০-১৯৪৪ সালের মধ্যে গড়ে দেড় বছরের মধ্যে গৃহযুদ্ধ সংঘটিত হয ও নাটকীয়ভাবে উত্থান ঘটে। ঊনবিংশ শতকের মধ্যবর্তী সময়ে যে-কোন সময়ের তুলনায় বেশি সংঘটিত হয়েছিল। বিংশ শতকের প্রথমার্ধে পাঁচটির বেশি গৃহযুদ্ধ সংঘটিত না হলেও স্নায়ুযুদ্ধ শেষ হবার পূর্ব পর্যন্ত বিশটির বেশি গৃহযুদ্ধ হয়।
১৯৪৫ সাল পর্যন্ত সংঘটিত গৃহযুদ্ধগুলোয় ২৫ মিলিয়নেরও অধিক সাধারণ ব্যক্তির প্রাণহানি ঘটে। এছাড়াও, অনেক ব্যক্তিকে জোরপূর্বক শরণার্থী হিসেবে অন্য দেশে প্রেরণ করা হয়। অন্যান্য ফলাফলের মধ্যে রয়েছে অর্থনৈতিক বিপর্যয় বা ধ্বস যা বার্মা (মায়ানমার), উগান্ডা এবং অ্যাঙ্গোলায় বিরাজমান ছিল।
বিভিন্ন দেশ, আন্তর্জাতিক সংস্থা কিংবা সরকার পক্ষ থেকে শান্তি চুক্তির মাধ্যমে কখনো কখনো গৃহযুদ্ধের সমাপ্তি হয়ে থাকে।
আধুনিককালে পৃথিবীতে বেশ কিছু গৃহযুদ্ধ সংঘটিত হয়েছে। তন্মধ্যে স্মরণীয় গৃহযুদ্ধ হিসেবে রয়েছে
ফরমালিন

ফরমালডিহাইড বা মিথান্যাল () এক ধরনের রাসায়নিক যৌগ।‌‌ ফরমালডিহাইড বা মিথান্যাল (H-CHO) এর ৪০% জলীয় দ্রবণকে ফরমালিন বলে। বর্ণহীন ও দূর্গন্ধযুক্ত গ্যাস হিসেবে এর সবিশেষ পরিচিতি রয়েছে। এটি আগুনে জ্বলে এবং বিষাক্ত পদার্থবিশেষ। এর রাসায়নিক সংকেত হচ্ছে CHO। বাণিজ্যিক উদ্দেশ্যে ফরমালডিহাইড পানিতে দ্রবীভূত অবস্থায় সচরাচর এটি "ফরমালিন" নামে পরিচিত হয়ে থাকে।
প্রকৃতিতে ফরমালিন কার্বন, হাইড্রোজেন এবং অক্সিজেনের সংমিশ্রণে তৈরী হয়। ১৮৫৯ সালে রুশ রসায়নবিদ আলেকজান্দর বুতলারভ ফরমালিনের অস্তিত্ব তার প্রতিবেদনে তুলে ধরেন। পরবর্তীতে ১৮৬৯ সালে অগাস্ট উইলহেম ভন হফমেন স্বার্থকভাবে চিহ্নিত করেন।
ফরমালিনের প্রধান বৈশিষ্ট্য হচ্ছে সংক্রমিত হতে না দেয়া। অধিকাংশ ব্যাকটেরিয়া এবং ছত্রাককে মেরে ফেলতে পারে। রং তৈরী, বস্ত্রখাতে কাপড় কুঞ্চিত হতে না দেয়া, সংরক্ষণ, বিস্ফোরণ এবং পলিমার তৈরীতে এটি ব্যবহৃত হয়। ২০০৫ সালে বিশ্বব্যাপী প্রায় ২৩ মিলিয়ন টন বা ৫০ বিলিয়ন পাউন্ড ফরমালিন প্রস্তুত করা হয়েছে।
২০০৩ সালে মার্কিন যুক্তরাষ্ট্র এবং কানাডায় $১৪৫ বিলিয়ন ডলার মূল্যমানের ফরমালিন এবং সংশ্লিষ্ট দ্রব্য উৎপাদিত হয় যা জিডিপি'র প্রায় ১.২%। দেশ দু'টির ১১,৯০০ প্ল্যান্ট বা কারখানায় ৪ মিলিয়নেরও অধিক লোক কর্মরত রয়েছেন।
বিষাক্ততা এবং উদ্বায়ী, অপব্যবহারের প্রেক্ষিতে ফরমালিন মানব স্বাস্থ্যের জন্যে অত্যন্ত ক্ষতিকারক পদার্থ হিসেবে বিবেচিত হয়েছে।
১০ জুন, ২০১১ সালে মার্কিন যুক্তরাষ্ট্রের ন্যাশনাল টক্সিকোলজি প্রোগ্রাম কর্তৃক ফরমালিনকে মানুষের ক্যান্সার রোগ সৃষ্টিতে সরাসরি সম্পৃক্ত বলে জানায়।
বেশ কয়েকটি ইউরোপীয় দেশ ফরমালিন ব্যবহার ও ফরমালিনজাত দ্রব্যাদি আমদানীতে বিধি-নিষেধ আরোপ করেছে। ২০০৭ সালের সেপ্টেম্বর মাসে ইউরোপিয়ান ইউনিয়ন ফরমালিনসম্পৃক্ত জিনিসপত্রে ফরমালিনের ব্যবহারের উপর নিষেধাজ্ঞা আরোপ করে।
এক থা টাইগার

'এক থা টাইগার' () () ২০১২ সালে মুক্তিপ্রাপ্ত একটি বলিউড চলচ্চিত্র। অ্যাকশনধর্মী এই রোমান্টিক চলচ্চিত্রের মূল ভূমিকায় অভিনয় করেন সালমান খান ও ক্যাটরিনা কাইফ। চলচ্চিত্রটির প্রযোজনা করেছেন আদিত্য চোপড়া ও পরিচালনা করেছেন কবির খান। যশ রাজ ফিল্মস এর সঙ্গে এটি কবির খানের তৃতীয় চলচ্চিত্র প্রথমটি "কাবুল এক্সপ্রেস" (২০০৬) এবং দ্বিতীয়টি "নিউ ইয়র্ক" (২০০৯)। এছাড়া এটি যশ রাজ ফিল্মস সঙ্গে সালমান খানের প্রথম কাজ। চলচ্চিত্রের মূলগান তৈরী করেছেন সোহাইল সেন এবং অতিথি সুরকার সাজিদ-অয়াজিদ।
এক থা টাইগার চলচ্চিত্রের জন্য প্রি প্রডাকশনের কাজ শুরু করে ২০১০ সালের দ্বিতীয়ার্ধ থেকে, পরে স্ক্রিপ্ট সম্পন্ন হয়। এটির মূল চিত্রায়ন শুরু হয় সেপ্টেম্বর ২০১১ এবং জুন ২০১২-এ শেষ হয়ে যায়। চলচ্চিত্রটি তিনটি মহাদেশের পাঁচটি দেশ জুড়ে চিত্রায়ন করা হয়েছে।
প্রাথমিকভাবে চলচ্চিত্রটির মুক্তির তারিখ নির্ধারন করা হয়েছিল জুন ২০১২-এ, পরে তা বিলম্বের সম্মুখীন হয় এবং ১৫ আগস্ট, ২০১২ স্বাধীনতা দিবস-এ মুক্তি লাভ করে।
মুক্তির পর থেকে, "এক থা টাইগার" ভারতে সমালোচকেদের মিশ্র প্রক্রিয়ার পাশাপাশি সাধারণভাবে বিদেশী অভ্যর্থনা পাচ্ছে যা ইতিবাচক, ততক্ষণ এটি বক্স অফিসে ব্লকবাস্টার এর তালিকায় নাম লেখাতে সক্ষম হয়েছে।
একজন এজেন্ট-যার সাঙ্কেতিক নাম "টাইগার" সালমান খান- ভারতের শীর্ষ গুপ্তচর এবং রিসার্চ অ্যান্ড অ্যানালাইসিস উইং (র) এর একজন কর্মকর্তা - যিনি উত্তর ইরাকের একটি মিশন পরিচালনা করছেন। টাইগার তার একজন নিজস্ব লোককে এক হত্যা করতে বাধ্য হয়-গোয়েন্দা সংস্থা ইন্টার সার্ভিসেস ইন্টেলিজেন্স (আইএসআই) এর সঙ্গে হাত মিলিয়ে নেয়। ইরাক থেকে ফিরে আসার পর তাকে খুব শীঘ্রই একটি মিশনে ডাবলিন পাঠানো হয়-ডাবলিনের এক বিজ্ঞানী, যিনি কি না পাকিস্তানে মিসাইল প্রযুক্তির গোপন তথ্য পাচার করছেন, তাকে ধরার জন্য সেখানে বিজ্ঞানীর কেয়ারটেকার, ব্যালে ড্যান্সার শিক্ষক জোয়ার সঙ্গে বন্ধুত্ব হয়। গোপী বারবার টাইগারকে জয়ার সঙ্গে প্রেমে পড়া না সতর্ক করে, কিন্তু তিনি. নৃত্য একাডেমী একটি দর্শন সময়, তার তার অনুভূতি বলার আগে, টাইগার আবিষ্কার করে জোয়া একজন আইএসআই এজেন্ট। টাইগার তার কাছে আইএসআই সম্বন্ধে তথ্য চাইলে জোয়া পাকিস্তানের বিশ্বাসঘাতকতা করতে রাজি হয়না। জোয়াকে হত্যার পরিবর্তে টাইগার তাকে যেতে দেয়।
কিছু দিন পরে ইস্তানবুল এ জাতিসংঘের পররাষ্ট্রমন্ত্রীর সাক্ষাত অনুষ্ঠান এ টাইগার আর জোয়ার দেখা হয়। তারা তাদের ভালবাসার জন্য সবকিছু ছেড়ে দেওয়ার সিদ্ধান্ত নেয় ও তাদের এজেন্সী কে বোকা বানিয়ে কাজাখস্তান যাবার কথা বলে গোপনে কিউবা চলে যায়। কয়ে বছর পর টাইগার আর জোয়াকে তাদের এজেন্সী খুঁজে বের করে। ভারতে ফিরে আসার পরিবর্তে, তারা এরোপ্লনে বিদেশে পালিয়ে যায়। টাইগার সিনয় কে বলে তারা তখন ফিরে আসবে যখন ভারত আর পাকিস্তানের র আর আইএসআই এর প্রয়োজন থাকবে না।
মেটেপা ঝিল্লি

মেটেপা ঝিল্লি (বৈজ্ঞানিক নাম: "Rallina eurizonoides") যা রাঙা হালতি নামেও পরিচিত Rallidae (রেলিডি) গোত্র বা পরিবারের অন্তর্গত "Rallina" (রেলিনা) গণের এক প্রজাতির দুর্লভ জলচর পাখি। বাংলায় এদের অনেকগুলো নাম: "ঘুরঘুরি-খায়েরি", "লালচে অম্বকুক্কুট", "শ্লেট-পা কুক্কুট" ইত্যাদি। বাংলাদেশের বাগেরহাটে পাখিটির নাম "বড় খেনি", "বড় হালতি", "রাঙা হালতি", "হালতি ডাহুক" ইত্যাদি। মেটেপা ঝিল্লিরবৈজ্ঞানিক নাম অর্থ "বিছাপড়া ঝিল্লি" (লাতিন "rallus" = ঝিল্লি, "-inus" = সদৃশ; গ্রিক: "eurus" = প্রশস্ত, "zone" = কোমরের বিছা)। প্রায় ২০ লক্ষ ৯০ হাজার বর্গকিলোমিটার এলাকা জুড়ে এদের বিস্তৃতি। বিগত কয়েক বছরে এদের সংখ্যা কমছে, তবে আশঙ্কাজনক হারে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়।
মেটেপা ঝিল্লির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, শ্রীলঙ্কা, মায়ানমার, চীন, থাইল্যান্ড, কম্বোডিয়া, ফিলিপাইন, তাইওয়ান, সিঙ্গাপুর, জাপান, পালাউ ও ভিয়েতনাম জুড়ে এদের বিস্তৃতি। নেপাল ও লাওসে এরা অনিয়মিত।
এ পর্যন্ত মেটেপা ঝিল্লির মোট সাতটি উপপ্রজাতি সনাক্ত করা হয়েছে। এরা হচ্ছে-
মেটেপা ঝিল্লি ছোট্ট বাদামি লালে মেশানো সুদর্শন দুর্লভ চতুর জলচর পাখি। এর দৈর্ঘ্য কমবেশি ২৫ সেন্টিমিটার, ডানা ১২.৫ সেন্টিমিটার, ঠোঁট ২.৮ সেন্টিমিটার, পা ৪.৩ সেন্টিমিটার ও লেজ ৬ সেন্টিমিটার। এর পিঠ, ডানা ও লেজ সাদামাটা জলপাই-বাদামি। মাথা, ঘাড় ও বুক লালচে। থুতনি ও গলা সাদা। বুকের তলা, পেট ও লেজতল-ঢাকনি সাদাকালো ডোরাকাটা। চোখ গাঢ় লাল, চোখের মণি কালো। লম্বা পা ও পায়ের পাতা স্লেট রঙের। এই স্লেট রঙের পা থেকেই প্রজাতিটির নাম হয়েছে "স্লেটি-লেগড্ ক্রেক"। ঠোঁটও স্লেট রঙের। কেবল ঠোঁটের উপরের অংশের প্রান্তদেশের অর্ধেক এবং নিচের অংশের আগা কালচে। সদ্যোজাত ঝিল্লির রঙ কালো। অপ্রাপ্তবয়স্ক পাখির মাথা, ঘাড় ও বুক কালচে জলপাই-বাদামি।
মেটেপা ঝিল্লি পাহাড়ি বন ও বৃক্ষপূর্ণ এলাকার জলাশয়ে বিচরণ করে। বদ্ধ জলজ উদ্ভিদসম্বৃদ্ধ জলাশয় এদের প্রিয় এলাকা। এরা খুব চতুর ও সতর্ক পাখি, আত্মগোপনে খুবই পারদর্শী। সচরাচর একা বা জোড়ায় জোড়ায় বিচরণ করে। পানিতে ভাসমান উদ্ভিদে বড় বড় পা ফেলে হেঁটে বেড়ায় ও ঠুকরে জলজ উদ্ভিদ থেকে খাবার সংগ্রহ করে খায়। খাবার সংগ্রহের সময়ে এরা বার বার লেজ দ্রুতলয়ে নাড়ায়। এদের খাদ্যতালিকায় রয়েছে জলজ উদ্ভিদের বীজ, কচি উদ্ভিদের পাতা, শামুক, গুগলি, কেঁচো ও নানা জাতের জলজ পোকা। ভোর ও গোধূলিতে এরা বেশি কর্মতৎপর থাকে। পূর্ণিমা রাতেও এরা কর্মতৎপর থাকে। নাকিসুরে ডাকে: "কেক...কেক, কেক...কেক, কেক...কেক।" একটানা অনেক্ষণ ডাকতে পারে। বাংলাদেশের গ্রামাঞ্চলে পোষা ডাহুক দিয়ে মেটেপা ঝিল্লি ধরা হয়।
জুন থেকে সেপ্টেম্বর মেটেপা ঝিল্লির প্রধান প্রজনন ঋতু। স্ত্রী ও পুরুষ দু'জনে মিলেই বাসা বানায়। গাছের সরু ডাল, পাতা, ঘাস ইত্যাদি দিয়ে বাসা সাজায়। সচরাচর ঘন বন, খোলা ঝোপ, বাঁশঝাড়, জট পাকানো লতা ও কাটা গাছের গোড়ায় বাসা বাঁধে। বাসা সাধারণত ১ মিটার উঁচুতে হয়। তবে বাংলাদেশের গ্রামাঞ্চলে ধারণা রয়েছে যে বর্ষাকালে এরা বৃষ্টি সম্পর্কে আগাম ধারণা পায় এবং তা ফলেও যায়। বৃষ্টির পানি জমবে কতটুকু, তা বুঝেই ওরা বাসার উচ্চতা নির্ধারণ করে। বাসায় ৪-৮ টি ডিম পাড়ে। ডিমের বর্ণ সাদা। ডিমের মাপ ২.৮ × ২.০ সেন্টিমিটার। স্ত্রী-পুরুষউভয়েই পালা করে ডিমে তা দেয়। মুরগি যেমন ছোট ছানাদের বুক-পেট ও দু'ডানার তলায় রেখে মাটিতে বসে, এরাও ছানাদের নিয়ে ঝোপঝাড় ও মাটিতে বসে। মুরগির ছানার মত এদের ছানারাও কখনও কখনও বিশ্রামরত মায়ের পিঠে চড়ে বসে।
এমিলি ডিকিনসন

এমিলি এলিজাবেথ ডিকিনসন (ইংরেজি: Emily Elizabeth Dickinson) (জন্ম: ১০ই ডিসেম্বর, ১৮৩০ - মৃত্যু: ১৫ই মে, ১৮৮৬) একজন বিখ্যাত মার্কিন কবি। তাঁর জীবদ্দশা সম্পর্কে খুব বেশি জানা না গেলেও তাঁকে মার্কিন কবিতার ইতিহাসে একজন উল্লেখযোগ্য ব্যক্তিত্ব হিসেবে স্মরণ করা হয়।
ডিকিনসন মার্কিন যুক্তরাষ্ট্রের উত্তর-পূর্ব অঙ্গরাজ্য ম্যাসাচুসেটসের  অ্যামহার্স্ট শহরে জন্মগ্রহণ করেন। একটি সুনামা পরিবারে জন্ম হলেও তাঁর বেশিরভাগ জীবন একাকী, নিঃসঙ্গ অবস্থায় কেটেছে। সাত বছর অ্যামহার্স্ট অ্যাকাডেমিতে পড়ার আগে তিনি মাউন্ট হোলিয়োক নারী সেমিনারিতে ভর্তি হন। পরে তাঁর জন্মস্থল অ্যামহার্স্টে চলে আসেন। স্থানীয়দের কাছে তিনি একটু অদ্ভুত স্বভাবের ব্যক্তি ছিলেন। সাদা পোশাকের প্রতি তার ঝোঁকটা বেশি ছিল। অতিথিদের আপ্যায়ন করতে সামনে আসতেন না, জীবনের শেষ সময় তিনি তাঁর শয়নকক্ষ ছেড়ে দেন। তিনি কোনও দিন বিয়ে করেননি, বন্ধুবান্ধবের সংখ্যাও অতি নগণ্য ছিল। জীবনের শেষ সময় তিনি একাকী কাটান।
ডিকিনসন অনেক কবিতা লিখতেন, কিন্তু সেগুলি খুব কমই প্রকাশ পেত। তাঁর রচিত প্রায় ১৮০০ কবিতার মধ্যে মাত্র এক ডজনও প্রকাশিত হয়নি। কিন্তু তাঁর যে সৃষ্টিকর্মগুলো প্রকাশিত হয়, তখনকার পদ্যের রীতি প্রচলন অনুযায়ী প্রকাশকেরা অনেক পরিবর্তন এনেছিলো। তাঁর কবিতার ধরন ছিল ব্যতিক্রমী: শিরোনামবিহীন, ছোট ছোট বাক্য দিয়ে সাজানো,আর এগুলিতে অনেক সময় তির্যক অর্থ প্রকাশ পেত। এছাড়া ডিকিনসব নিজের মতো করে কিছু যতিচিহ্ন ও বর্ণ ব্যবহার করতেন। তাঁর কবিতার মধ্যে মৃত্যু এবং অমরত্ব এই দু'টি ভাবের প্রকাশ ঘটতো। এমনকি বন্ধুদেরকে চিঠি লেখার সময়ও সেই দুইটি ভাব লক্ষণীয় ছিল।
ডিকিনসনের পরিচিতদের অনেকেই তাঁর লেখালেখি সম্পর্কে জানতেন, কিন্তু কেবল তাঁর মৃত্যুর পরেই ছোট বোন লাভিনিয়া রচনাকর্মগুলির সিংহভাগ খুঁজে পান। তাঁর প্রথম কবিতা ১৮৯০ সালে টমাস ওয়েটভর্থ হগিনসন এবং মেবেল লুমিস টডদের দ্বারা ছাপা হয়, কিন্তু সেগুলি অনেক সম্পাদনা করা হয়। টমাস এইচ জনসন কোন ধরনের সম্পাদনা ছাড়া তাঁর কবিতাগুলো ১৯৫৫ সালে "দ্য পোয়েমস অফ এমিলি ডিকিনসন" শিরোনামের একটি সঙ্কলনে প্রকাশ করেন। উনিশ শতকে, এমনকি বিংশ শতাব্দীর দ্বিতীয়ার্ধের আগেও ডিকিনসনের প্রতিভার সমাদর না করা হলেও তিনি এখন সারা বিশ্বে অন্যতম একজন কবি হিসেবে স্বীকৃত।
এডওয়ার্ড চার্লস স্টুয়ার্ট বেকার

অ্যাডওয়ার্ড চার্লস স্টুয়ার্ট বাকের (১৮৬৪ – ১৬ এপ্রিল, ১৯৪৪) একজন বিখ্যাত ব্রিটিশ পক্ষীবিদ ও পুলিশ কর্মকর্তা। পক্ষীবিজ্ঞানের জগতে তিনি ই. সি. স্টুয়ার্ট বাকের নামে বেশি পরিচিত। তার সৃষ্টিকর্মের মধ্যে "The Fauna of British India, Including Ceylon and Burma"-এর সাত খণ্ড এবং "The Game Birds of India and Ceylon"-এর দুই খণ্ড অন্যতম।
অ্যাডওয়ার্ড বাকের যুক্তরাজ্যের স্ট্র্যাটফোর্ড-আপন-আভনে অবস্থিত ট্রিনিটি কলেজ থেকে শিক্ষা লাভ করেন। পরবর্তীতে তার পিতার অনুসরণে ১৮৮৩ সালে ভারতীয় পুলিশ সার্ভিসে যোগদান করেন। তার কর্মজীবনের অধিকাংশ সময় তিনি ভারতে অতিবাহিত করেন। তিনি আসাম পুলিশের ইন্সপেক্টর জেনারেল পদে উন্নীত হন। ১৯১০ খ্রিষ্টাব্দে তিনি বিশেষ অপরাধ অনুসন্ধানে নিয়োজিত হন। ১৯১১ সালে তিনি যুক্তরাজ্যে ফেরত আসেন। সেখানে লন্ডন বন্দর পুলিশে প্রধান ইন্সপেক্টর জেনারেল পদে যোগদান করেন। ১৯২৫ সালে অবসর গ্রহণের পূর্ব পর্যন্ত তিনি এই পদে আসীন ছিলেন। অবসর গ্রহণের পর তিনি ক্রয়ডন শহরের মেয়র নির্বাচিত হন। ১৯২০ সালে প্রথম বিশ্বযুদ্ধে তার বীরত্মপূর্ণ অবদানের জন্য তিনি "Officer of the Order of the British Empire" সম্মানে ভূষিত হন।
অ্যাডওয়ার্ড বাকের একজন চমৎকার টেনিস খেলোয়াড় ও শিকারী ছিলেন। আসামের শিলচরে এক চিতাবাঘের আক্রমণে তিনি তার বাম হাত হারান। শিকারের সময় তিনি গৌরের গুঁতো খেয়েছেন, ভারতীয় গণ্ডার কর্তৃক পিষ্ট হয়েছেন।
ভারতে অবস্থানকালে তিনি বিভিন্ন প্রজাতির ভারতীয় পাখি সম্পর্কে তথ্য সংগ্রহ করে তার অবসর সময় কাটাতেন। তার উল্লেখযোগ্য পুস্তকের মধ্যে The Indian Ducks and their Allies (১৯০৮), The Game Birds of India and Ceylon (১৯২১), The Fauna of British India, Including Ceylon and Burma. Birds. (১৯২২; সাত খণ্ড), Mishmi Man-eater (১৯২৮), The Nidification of the Birds of the Indian Empire (১৯৩২) এবং Cuckoo Problems (১৯৪২; কোকিল তার প্রধান আগ্রহের বিষয় ছিল) প্রধান। বাকের তার সংগ্রহ করা ৫০,০০০ ভারতীয় পাখির ডিমের সিংহভাগ যুক্তরাজ্যের প্রাকৃতিক ইতিহাস জাদুঘরে দান করেন। এই জাদুঘরে তিনি ভারত ও থাইল্যান্ড থেকে সংগ্রহ করা পাখির নমুনা নিয়ে গবেষণা করতেন। তার সংগৃহীত ১৫২ প্রজাতির পাখির নমুনা বুলগেরিয়ার জার ফার্ডিনান্ড প্রথমের ব্যক্তিগত জাদুঘরে বিক্রি করা হয়। তিনি পাখি সংরক্ষণের উদ্দেশ্যে গঠিত সরকারি উপদেষ্টা পরিষদের সদস্য ছিলেন। বাকের ১৯১৩ সাল থেকে ১৯৩৬ সাল পর্যন্ত ব্রিটিশ অর্নিথোলজিস্ট'স ইন্সটিটিউটের সম্মানসূচক কোষাধ্যক্ষ ছিলেন।
বাকেরের ডিমের সংগ্রহ সম্পর্কে বেশ বিতর্ক রয়েছে। অনেকে ধারণা করেন যে বেশিরভাগ ডিমের ভুল নামকরণ করা হয়েছে। তার ডিমের সম্পূর্ণ সংগ্রহ ধ্বংস করে দেয়ার দাবিও উঠেছে।
অ্যাডওয়ার্ড বাকেরের নামানুসারে একটি চশমাপাখির নামকরণ করা হয়েছে: ধলাঘাড় চশমাপাখি ("Yuhina bakeri")।
২০১২ আইসিসি বিশ্ব টুয়েন্টি২০

২০১২ আইসিসি বিশ্ব টুয়েন্টি২০ () ৪র্থ আইসিসি বিশ্ব টুয়েন্টি২০ প্রতিযোগিতা। আন্তর্জাতিক টুয়েন্টি২০ ক্রিকেট প্রতিযোগিতা হিসেবে ১৮ সেপ্টেম্বর-৭ অক্টোবর, ২০১২ পর্যন্ত শ্রীলঙ্কায় অনুষ্ঠিত হয়। এতে ওয়েস্ট ইন্ডিজ চ্যাম্পিয়ন হয়।
সময়সূচীটি আইসিসি বা আন্তর্জাতিক ক্রিকেট কাউন্সিল কর্তৃক অনুমোদনকৃত। এর ফলে প্রথমবারের মতো এশিয়ার কোন একটি দেশে আইসিসি বিশ্ব টুয়েন্টি২০ প্রতিযোগিতা অনুষ্ঠিত হয়েছে। পূর্বের তিনটি প্রতিযোগিতা দক্ষিণ আফ্রিকা, ইংল্যান্ড এবং ওয়েস্ট ইন্ডিজে অনুষ্ঠিত হয়েছিল। শ্রীলঙ্কার ফাস্ট বোলার লাসিথ মালিঙ্গা প্রতিযোগিতায় আইসিসি কর্তৃক শুভেচ্ছা দূত মনোনীত হয়েছেন।
২১ সেপ্টেম্বর, ২০১১ তারিখে খেলার সময়সূচী ঘোষণা করা হয়। একই তারিখে আইসিসি প্রতিযোগিতার লোগো উন্মোচন করে। লোগোর নাম নির্ধারণ করা হয়েছে "মডার্ন স্পিন"।
গ্রুপ পর্ব এবং সুপার এইটে ফলাফল নির্ধারণের জন্যে নিম্নবর্ণিত পয়েন্ট বরাদ্দ রাখা হয়েছে:
যদি টাই হয়, তাহলে সুপার ওভারের মাধ্যমে ফলাফল নির্ধারণ করা হবে। এ প্রক্রিয়াটি প্রতিযোগিতার সবগুলো খেলার জন্যেই প্রযোজ্য হবে।
প্রত্যেক গ্রুপ ও সুপার এইট পর্বে দলের শীর্ষস্থান নির্ধারণে নিম্নবর্ণিত শর্তাদি রাখা হয়েছে:
আন্তর্জাতিক মানসম্পন্ন ৩টি স্টেডিয়ামে সর্বমোট ২৭টি খেলা অনুষ্ঠিত হয়। গ্রুপ পর্যায়ে ১২টি, সুপার-এইট পর্যায়ে ১২টি, সেমি-ফাইনাল ২টি এবং ফাইনাল বা চূড়ান্ত খেলা ১টি। সকল খেলা শ্রীলঙ্কার স্থানীয় সময় () অনুযায়ী অনুষ্ঠিত হয়।
নিম্নবর্ণিত তিনটি স্টেডিয়ামে প্রতিযোগিতার ২৭টি খেলা অনুষ্ঠিত হয়:
২১ সেপ্টেম্বর, ২০১১ তারিখে গ্রুপ বিন্যাস করা হয়:
সুপার এইট পর্বে প্রত্যেক গ্রুপের শীর্ষ দু'টি দল করে সর্বমোট ৮টি দল খেলবে। দলগুলোকে পুনরায় "ই" এবং "এফ" নামে দু'টি গ্রুপে রাখা হয়েছে। ই গ্রুপে "এ" এবং "সি" গ্রুপের শীর্ষস্থান অধিকারী দু'টি দল ও "বি" এবং "ডি" গ্রুপের ২য় শীর্ষস্থান অধিকারী দু'টি দলসহ মোট ৪টি দল খেলবে। একইভাবে এফ গ্রুপে "বি" এবং "ডি" গ্রুপের শীর্ষস্থান অধিকারী দু'টি দল ও "এ" এবং "সি" গ্রুপের ২য় শীর্ষস্থান অধিকারী দু'টি দলসহ মোট ৪টি দল খেলবে।
নিচের ছকগুলোয় শীর্ষ-৫ খেলোয়াড়/দলের তালিকা বিভাগওয়ারী দেয়া হয়েছে। যদি কোন কারণে ৫ম স্থানে সমান হয়, তাহলে তাদের তালিকাও উল্লেখ করা হবে। সকল পরিসংখ্যানই ক্রিকইনফো থেকে সংগৃহীত।
পুতুল নাচ

পুতুল নাচ হ'ল থিয়েটার বা পারফরম্যান্সের একটি রূপ যেখানে পুতুলের মাধ্যমে কাহিনী বলা হয়। 
ভারতের পশ্চিমবঙ্গে এবং বাংলাদেশে এটি প্রচলিত একটি প্রাচীন ঐতিহ্য। গ্রামীণ জনপদে আবালবৃদ্ধ বনিতার বিনোদনে বিশেষ করে শিশুদের বিনোদনে পুতুল নাচ একটি গুরুত্বপূর্ণ ভূমিকা ছিল।
ভারতীয় উপ-মহাদেশে বিপিন পাল প্রথম পুতুল নাচের প্রচলন করেন বলে জনশ্রুতি রয়েছে। ব্রাহ্মণবাড়িয়া জেলার নবীনগর উপজেলার তিতাস নদীর কূল ঘেঁষে গড়ে ওঠা জনপদে কৃষ্ণ নগর নামে পল্লীতে বিপিন পালের জন্ম। বিপিন পাল তৎসময়ে সামাজিক প্রেক্ষাপট বিবেচনায় পৌরাণিক কাহিনী অবলম্বন করে পুতুল নাচ করতেন বলে জানা যায়। ব্রাহ্মণবাড়িয়া জনপদে আরো কয়েকজনের নাম জানা যায়, তারা হলেন জেলার কৃষ্ণ নগর গ্রামের গিরীশ আচার্য্য, মো. তারু মিয়া, ব্রাহ্মণ বাড়িয়া শহরের মেন্ডা বা মেরুড়া এলাকার ধন মিয়া, কালু মিয়া, মো. রাজ হোসেন ও পৌর শহরের কাজীপাড়া এলাকার শরীফ মালদার। ধন মিয়ার পুতুল নাচ দলের নাম ছিলো রয়েল বীনা অপেরা। ধন মিয়া পুতুল নাচ দল দেশে বিদেশে ব্যাপক সুনাম অর্জন করেছে। এ ছাড়াও সুমী বীনা পুতুল নাচ ঝুমুর পুতুল নাচ দল পুতুল নাচ প্রদর্শন করে চলেছে বলে জনশ্রুতি রয়েছে। যতোদূর জানা যায়, পৌরাণিক কাহিনী অবলম্বনে পরিচালিত পুতুল নাচ ব্রাহ্মণবাড়িয়ার জনপদের এক ঐতিহ্য। বছরের বিশেষ সময়ে মেলা পল্লীতে পুতুল নাচ প্রদর্শন হয়ে থাকে। শিল্প ও বাণিজ্য মেলায় পুতুল নাচ হয়ে থাকে।
বোতল ভূত

বোতল ভূত জনপ্রিয় লেখক হুমায়ূন আহমেদ রচিত ফ্যান্টাসি প্রকৃতির বাংলা প্রকাশনা। ১৯৮৯ সালের আগস্ট মাসে প্রতীক প্রকাশন থেকে ৬৬ পৃষ্টার এই বইটি প্রকাশিত হয়।
হুমায়ন নামের এক দুষ্ট ছেলেকে নিয়ে গল্প "বোতল ভূত"। হুমায়ূন ক্লাসে ভালো ছাত্র না। ক্লাশের ৩২ জনের মধ্যে ওর রোল ৩২। তবে ওদের ক্লাশে যে ছেলেটা একদম কথা বলে না- মুনির। ও কিন্তু খুব ভালো ছাত্র। গণ্ডারের ইংরেজি বলতে বললে চট করে বলে দিতে পারবে। শুদ্ধ বানানে। মুনির হূমায়ুনকে নিজে থেকেই জিজ্ঞেস করে, ভূত পুষবে নাকি? মুনির বললো, ওকে নাকি একজন ভূতের বাচ্চা দেবে। এই ভূতের বাচ্চা আর হুমায়ুনকে নিয়েই "বোতল ভূত"-এর গল্প।
আন্তর্জাতিক আদিবাসী দিবস

আন্তর্জাতিক আদিবাসী দিবস (en:International Day of the World's Indigenous Peoples) প্রতিবছর ৯ আগস্ট পালন করা একটি আন্তর্জাতিক দিবস। জাতিসংঘ ১৯৯৪ সাল থেকে বিশ্বব্যাপী পালন করে আসছে এই দিবসটি। দক্ষিণ এশিয়ার দেশগুলোর মধ্যে বাংলাদেশে আদিবাসী শব্দ নিয়ে অনেক বিতর্ক রয়েছে। বাংলাদেশ সরকার সংবিধানের পঞ্চদশ সংশোধনীর মাধ্যমে দেশের উপজাতিদের ক্ষুদ্র নৃগোষ্ঠী, সম্প্রদায় বা উপজাতি হিসেবে আখ্যায়িত করলেও বাংলাদেশের উপজাতিরা নিজেদের আদিবাসী দাবি করে।
৫টি মহাদেশের ৪০টির বেশি দেশে বসবাসরত ৫ সহস্রাধিক আদিবাসী জনজাতি মানুষের সংখ্যা ৩০-৩৫কোটি। এদেরকে বিভিন্ন দেশে বিভিন্ন নামে পরিচয় প্রথম জাতি, উপজাতি, আদিবাসী, ক্ষুদ্র-নৃ-গোষ্ঠি, ক্ষুদ্র-জাতিসত্ত্বা পরিচয় পাওয়া যায়। তবে আদিবাসী শব্দের সুর্নিদিষ্ট সংজ্ঞা ও তাদের অধিকার নিয়ে রয়েছে জাতীয় ও আর্ন্তজাতিক তর্ক-বিতর্ক। জাতিসংঘে দীর্ঘ সময়ে বিভিন্ন আলোচনা-পর্যালোচনায় আদিবাসী সংজ্ঞা নিয়ে বিশ্ব নেতৃবৃন্দ সঠিক সিদ্ধান্তে উপনীত হতে পারেননি। তবে জাতিসংঘের আন্তর্জাতিক শ্রম সংস্থার আদিবাসী জাতিসত্ত্বার আত্ম-পরিচয়, সামাজিক, সাংস্কৃতিক ও অর্থনৈতিকভাবে অধিকার সংরক্ষণের জন্য আদিবাসী ও ট্রাইবেল জনগোষ্ঠি কনভেনশন-১৯৫৭(১০৭) ও পুনসংস্করণ আদিবাসী ও ট্রাইবেল জনগোষ্ঠি কনভেনশন-১৯৮৯(১৬৯) দুটি ধারা গৃহীত হয়।
২৩ ডিসেম্বর, ১৯৯৪ সালে জাতিসংঘের সাধারণ পরিষদে বিশ্ব আদিবাসী দিবসটি পালনে ৪৯/২১৪ বিধিমালায় স্বীকৃতি পায়। আর্ন্তজাতিক দিবসটি বিশ্বের ৯০টি দেশে ৩৭০ বিলিয়ন আদিবাসীরা প্রতিবছর ৯ আগস্ট উদ্‌যাপন করে থাকেন। উল্লেখ্য, জাতিসংঘ কর্তৃক ১৯৯৩ সালকে আদিবাসীবর্ষ হিসেবে ঘোষণা করা হয়েছিল। বিশ্বব্যাপী আদিবাসী জনগণ তাদের নিজস্ব সাংস্কৃতিক পরিচয়, ভূমির অধিকার, অঞ্চল বা টেরিটরির অধিকার, প্রাকৃতিক সম্পদের অধিকার ও নাগরিক মর্যাদার স্বীকৃতি দাবীতে দিবসটি পালিত হয়। কানাডার অস্ট্রেলিয়ায় ৫২টি আদিবাসী জাতিগোষ্ঠি(আমাটা, বামাগা, কয়েন প্রভৃতি) বা আদিবাসী বসবাস করছে। আমেরিকায় ক্রো জাতি, আর্জেন্টিনায় কাসি জাতি।
প্রতি বছর ৯ আগস্ট আর্ন্তজাতিক দিবসটি বিশ্বব্যাপী পালিত হলেও বাংলাদেশে ২০০৪ থেকে পালিত হয়ে আসছে। মূলত, ২০০১ সালে বাংলাদেশ আদিবাসী ফোরাম গঠিত হবার পরে বেসরকারীভাবে বৃহৎকারে আর্ন্তজাতিক দিবসটি পালিত হচ্ছে। বাংলাদেশের উত্তর-পশ্চিমাঞ্চলের রাজশাহী ও রংপুর বিভাগের জেলা রাজশাহী, চাঁপাইনবাবগঞ্জ, পাবনা, সিরাজগঞ্জ, বগুড়া, জয়পুরহাট, নাটোর, নওগাঁ, রংপুর, দিনাজপুর, ঠাকুরগাঁও, গাইবান্ধা ইত্যাদি জেলাগুলিতে সাঁওতাল, শিং (গঞ্জু), ওঁরাও, মুন্ডারি, বেদিয়া মাহাতো, রাজোয়ার, কর্মকার, তেলী,তুরী, ভুইমালী, কোল, কড়া, রাজবংশী, মাল পাহাড়িয়া, মাহালী ইত্যাদি জাতিগোষ্ঠি বসবাস করছে। অন্যদিকে পার্বত্য চট্টগ্রামে (রাঙ্গামাটি, বান্দরবান ও খাগড়াছড়ি) চাকমা, মারমা, ত্রিপুরা, তঞ্চঙ্গ্যা, মুরং বা ম্রো, খিয়াং, লুসাই, পাংখোয়া,বম, খুমী ও চাক জনগোষ্ঠি বসবাস করছে। বিশ্বের তাবৎ আদিবাসী জনগোষ্ঠির পাশাপাশি বাংলাদেশের ৩০ লক্ষাধিক ক্ষুদ্র নৃ-গোষ্ঠীরা তাদের নিজস্ব সাংস্কৃতিক পরিচয়, ভূমির অধিকার ও নাগরিক মর্যাদার স্বীকৃতি দাবীতে দিবসটি উদ্‌যাপন করে থাকেন।
বিভিন্ন দেশের সংখ্যায় ক্ষুদ্র জাতিসত্ত্বা ও আদিবাসীদের স্বতন্ত্র সাংস্কৃতিক পরিচয় তুলে ধরার গুরুত্ব নিয়েই পালন করা হয় এই আন্তর্জাতিক দিবসটি।
ইন্টার-সার্ভিসেস ইন্টেলিজেন্স

ইন্টার-সার্ভিসেস ইন্টেলিজেন্স (; ), যা সংক্ষেপে আইএসআই (ISI) নামে পরিচিত– পাকিস্তানের জাতীয় গোয়েন্দা সংস্থা। পাকিস্তানের অন্যতম বৃহৎ এই গোয়েন্দা সংস্থা গত শতকের শেষের দিকে আফগানিস্তানে আফগান মুজাহিদিন এবং তালেবানদের সহযোগিতার জন্য আলোচিত।